City of Stars
2021-07-01 21:30 - 23:30 UTC | Θέατρο Ερωφίλη, Λόφος Φορτέτζα, Ρέθυμνο
Η μαγεία γνωστών κινηματογραφικών ταινιών με παγκόσμια απήχηση ξεδιπλώνεται στη νέα παραγωγή του The Garage και των Aλma Λibre με την ομάδα GreCanto, την Πέμπτη 1 Ιουλίου στο θέατρο Ερωφίλη στις 21.30!

Ένα ταξίδι στη μουσική ιστορία του κινηματογράφου με αφετηρία το 1931 και την Όπερα της Πεντάρας και φινάλε στο 2017 και το La la Land.
Tραγούδια που αγαπήθηκαν σε ολόκληρο τον πλανήτ
η, μέσα από ταινίες που άφησαν εποχή για την απήχησή τους στο ευρύ κοινό, αλλά και την καλλιτεχνική τους αξία, ερμηνεύονται από 2 εξαιρετικούς καλλιτέχνες και 4 εξαίρετους μουσικούς και ενορχηστρώνονται με δημιουργική διάθεση, για να μας ταξιδέψουν πέρα από τα σύνορα!

City of Stars
Ερμηνεύουν: Μαριέλλα Βιτώρου και Μιχάλης Βόλακας
Σκηνοθετική επιμέλεια: Ελένη Δάγκα
Παίζουν οι μουσικοί: Γιάννης Κιαγιαδάκης (πιάνο), Μανώλης Κανακάκης (ακορντεόν– κανονάκι), Μιχάλης Αυλωνίτης (μπάσο), Χρήστος Άντελ Σαγιέντ (κρουστά)
Φωνητικά: Μανόλης Κανακάκης – Γιάννης Κιαγιαδάκης
Χορωδιακές προσαρμογές: Γιάννης Κιαγιαδάκης
Κοστούμια: Ελευθερία Δημητρίτση
Βοηθός ενδυματολόγου: Λήδα Ρόμπερτσον
Μακιγιάζ: Δέσποινα Πετρίδου
Κινησιολογία (Fiddler on the Roof/ Singin’ in the rain/City of Stars): Κωνσταντίνα Γιασεμίδου
Σκηνικά αντικείμενα: The Garage
Βοηθός Φωτισμών: Αντώνης Παλιεράκης
Κατασκευή σκηνικού χώρου: Γιώργος Ξενικάκης
Video: Γιάννης Ανδρίτσιος
Αφίσα: Στέλιος Κουνδουράκης

Πέμπτη 1 Ιουλίου στο θέατρο Ερωφίλη στις 21.30
Γενική είσοδος 10 ευρώ.
Προπώληση στο κιόσκι του δήμου Ρεθύμνου (πλατεία 4 Μαρτύρων) Δευτέρα 28/ 06- Πέμπτη 01/ 07 (09.00-14.00)

Παρακαλούμε θερμά, για την αποφυγή συνωστισμού να προμηθευτείτε τα εισιτήρια σας από την προπώληση. Επιπλέον, παρακαλούμε να φροντίσετε για την έγκαιρη προσέλευσή σας στο χώρο, κρατώντας τις απαιτούμενες αποστάσεις κατά την είσοδο και την έξοδό σας και τηρώντας τις όλες τις οδηγίες για τον Covid 19, όπως έχουν οριστεί από τη Γενική Γραμματεία Πολιτικής Προστασίας (χρήση μάσκας, αποστάσεις κλπ)

«Ο Ιππότης με την Σκουριασμένη Πανοπλία»
2021-07-02 21:15 - 23:30 | Θέατρο Ερωφίλη, Λόφος Φορτέτζα, Ρέθυμνο
«Ο Ιππότης με την Σκουριασμένη Πανοπλία», είναι μια θεατρική ταξιδιωτική περιπέτεια για παιδιά, έφηβους, αλλά και παιδιά κάθε ηλικίας με προορισμό την αυτογνωσία που μιλά κατευθείαν στην καρδιά!
Ο ήρωας μας είναι ένας ιππότης που συνεχώς ταξιδεύει για να πολεμήσει εχθρούς, να σκοτώσει δράκοντες και να σώσει πριγκίπισσες. Ζει σε ένα κάστρο με τη γυναίκα του και τον γιο του αλλά δεν ξέρει και πολλά για αυτούς, ούτε εκείνοι για τον ίδιο, αφού συνεχώς απουσιάζει.
Ο καιρός περνά και ο ιππότης νιώθει πια εγκλωβισμένος μέσα στην πανοπλία που φορά συνεχώς. Όταν θα δοκιμάσει να τη βγάλει από πάνω του, θα βρεθεί μπροστά σε μια δυσάρεστη έκπληξη. Η πανοπλία δεν μπορεί να βγει. Έχει γίνει πια ένα με τον ιππότη.
Έτσι ο ιππότης μας θα ξεκινήσει ένα ταξίδι για να αναζητήσει βοήθεια ώστε να απαλλαγεί από αυτό το βάρος της πανοπλίας, που το νιώθει αβάσταχτο. Θα πρέπει να περάσει από το μονοπάτι της Αλήθειας, να μπει στα κάστρα της Σιωπής, της Γνώσης, της Θέλησης και του Θάρρους. Ο δρόμος που πρέπει να ακολουθήσει είναι μακρύς κι ανηφορικός, και η πανοπλία που φορά δεν τον βοηθά καθόλου. Άραγε θα τα καταφέρει να απαλλαγεί από αυτήν και αν ναι, πώς; Αινιγματικοί μάγοι και ζώα που μιλούν, θα βοηθήσουν τον ιππότη να περάσει μέσα από δοκιμασίες που σταδιακά τον αλλάζουν, τον φέρνουν πιο κοντά στον αυθεντικό εαυτό του και στην ικανότητα του να σχετίζεται!
Πρόκειται για ένα έργο που με το έξυπνο και φίνο χιούμορ του, κινητοποιεί το γέλιο αλλά και τη συμπάθεια για τον ήρωα.
Ο λόγος του συγγραφέα χαρακτηρίζεται από ευφορία και καθαρότητα, ενώ παράλληλα με τα στοιχεία του απρόβλεπτου και του ανατρεπτικού, κρατά αμείωτο το ενδιαφέρον των θεατών και προκαλεί τη σκέψη και τον προβληματισμό σχετικά με τις «πανοπλίες» που όλοι, λίγο ή πολύ, βάζουμε στη ζωή μας για να προστατέψουμε τους εαυτούς μας. Εξηγεί με έναν απλό και ευχάριστο τρόπο το πώς στήνουμε γύρω μας αυτά τα τείχη, το πώς σταδιακά απομακρυνόμαστε από την επικοινωνία και τις αυθεντικές σχέσεις και τελικά, το πώς αποφεύγουμε να δούμε κατάματα τον εαυτό μας και να τον κατανοήσουμε, όταν δεν επιτρέπουμε την ειλικρινή έκφραση όλων όσων σκεφτόμαστε και νιώθουμε. Όσο μάλιστα περνούν τα χρόνια μέσα σε αυτά τα τείχη, δυσκολευόμαστε να μείνουμε σε σύνδεση με τις βαθιές αξίες και ανάγκες μας, κρύβουμε τις αλήθειες μας, καταπνίγουμε τα συναισθήματα, και τελικά χάνουμε τις ευκαιρίες για σχέσεις αγάπης και φιλίας.
Με το χιουμοριστικό κι ευφυή τρόπο του Φίσερ, οι θεατές θα αναρωτηθούν με βιωματικό τρόπο για τις δικές τους «πανοπλίες» και «τείχη», και θα αναζητήσουν τις δικές τους αλήθειες.

Βασισμένη στο ομώνυμο παγκόσμιο best-seller του Αμερικανού συγγραφέα Ρόμπερτ Φίσερ (1922-2008, που κυκλοφορεί στα ελληνικά από τις εκδόσεις Οpera.

Παρασκευή 2 Ιουλίου στο θέατρο Ερωφίλη στη Φορτέτζα στις 21:15, με ΕΛΕΥΘΕΡΗ ΕΙΣΟΔΟ

Κατάλληλη για παιδιά, έφηβους, αλλά και παιδιά κάθε ηλικίας!

ΣΥΝΤΕΛΕΣΤΕΣ
Μετάφραση: Αχιλλέας Κυριακίδης
Διασκευή: Βαγγέλης Λιοδάκης, Μαρία Τσιάμη
Σκηνοθεσία: Βαγγέλης Λιοδάκης
Μουσική Σύνθεση-Στίχοι: Μανώλης Ανδρέου
Βοηθός Σκηνοθέτη-Χειρισμός Ηχητικών-Βίντεο: Αλεξάνδρα Μπελέρη
Video-Video Editing: Καλλιόπη Καραδάκη
Σκηνογραφία-Κουστούμια-Κατασκευή Σκηνικών-Κούκλες: Καλλιόπη Καραδάκη & ΧΩΡΑφΙ ΑμΚΕ
Κατασκευή Κουστουμιών & Υλικά Κουστουμιών: Τσιμπισκάκη Καλλιόπη, Καλλιόπη Καραδάκη, Μαρία Τσιάμη
Σχεδιασμός Φωτισμού: Βαγγέλης Λιοδάκης
Φωτογραφία: Κωνσταντίνος Παπαδόπουλος
Ηχητική & Φωτιστική Κάλυψη: ΠΟΛΥΦΩΝΟ
Γραφιστικά-Εκτύπωση: Copy Shop Art
Οργάνωση Παραγωγής: Αλισσάβη Κουτουξίδου
Παραγωγή: ΧΩΡΑφΙ-Κέντρο Προαγωγής Ψυχικής Υγείας & Παραστατικών Τεχνών

Παίζουν: Βαγγέλης Λιοδάκης, Μαρία Τσιάμη, Μυρτώ Σαλβαράκη
Με την ευγενική στήριξη της Περιφέρειας Κρήτης και της Περιφερειακής Ενότητας Ρεθύμνου

Ανοικτή "διαδικτυακή" βραδιά στο Αστεροσκοπείο Σκίνακα
2021-07-04 20:00 - 22:00 | Online μέσω Facebook Live
Λόγω των συνεχιζόμενων περιορισμών εξαιτίας της πανδημίας, δε μας επιτρέπεται να υποδεχθούμε επισκέπτες με φυσική παρουσία στο Αστεροσκοπείο και φέτος το καλοκαίρι.

Οι αστρονόμοι του Αστεροσκοπείου Σκίνακα όμως σας προσκαλούν στη δεύτερη διαδικτυακή ξενάγηση αυτού του καλοκαιριού στις εγκαταστάσεις μας.

Το διαδικτυακό πρόγραμμα που θα μεταδοθεί ως «Facebook Event” θα ξεκινήσει στις 8:00μμ και περιλαμβάνει:
– Ξενάγηση στους εσωτερικούς και εξωτερικούς χώρους αστεροσκοπείου
– Παρακολούθηση της δύσης του Ήλιου από τα 1750μ
– Περιγραφή λειτουργίας του τηλεσκοπείου 1.3μ
– Παρουσίαση των αστρονομικών παρατηρήσεων της βραδιάς

Οι συμμετέχοντες θα μπορούν να υποβάλλουν ερωτήσεις μέσω του facebook οι οποίες θα απαντώνται από τους ειδικούς.

Η Γιώτα Νέγκα στο Ρέθυμνο
2021-07-04 21:00 - 23:30 | Θέατρο Μυθωδία, Γεράνι
Η Γιώτα Νέγκα, μια από τις σπουδαιότερες λαϊκές φωνές της σύγχρονης ιστορίας του ελληνικού τραγουδιού, θα ταξιδέψει φέτος το καλοκαίρι σε ολόκληρη την Ελλάδα και θα μοιραστεί μαζί μας τα θρυλικά τραγούδια που έγραψε η σπουδαία στιχουργός Ευτυχία Παπαγιαννοπούλου
Η στιχουργός που έχουμε αγαπήσει και χιλιοτραγουδήσει πολλές γενιές Ελλήνων. Που αγαπήσαμε τα λόγια της, τη φιλοσοφία της ζωής της, το χιούμορ της, το ελεύθερο πνεύμα της, την πονεμένη καρδιά της. Τη στιχουργό που παραμένει ζωντανή μέσα από τα όμορφα τραγούδια της, που θα έχουμε τη χαρά να ακούσουμε μέσα από τις ερμηνείες της Γιώτας Νέγκα, μιας αυθεντικά λαϊκής φωνής. «Με ένα όνειρο τρελό», «Γυάλινος Κόσμος», «Είμαι αητός χωρίς φτερά» είναι μερικά από τα τραγούδια που θα περιλαμβάνει το πρόγραμμα.

Οι στίχοι της Ευτυχίας είναι ποίηση και λαϊκή έκφραση συνάμα. Έρωτας και πόνος ταυτόχρονα! Και τα τραγούδια εκφράζουν τα συναισθήματα όλων των απλών ανθρώπων με λέξεις που μένουν για πάντα στην ψυχή μας.

Είστε όλοι λοιπόν καλεσμένοι σε μια καλοκαιρινή γιορτή, για να τραγουδήσουμε μαζί με τη Γιώτα τα τραγούδια της Ευτυχίας, όπως χιλιάδες στόματα, μέσα στις δεκαετίες έχουν σιγομουρμουρίσει. Σε ένα πρόγραμμα το οποίο επιμελείται καλλιτεχνικά μια άλλη σπουδαία στιχουργός, η Λίνα Νικολακοπούλου.

Στο πιάνο ο Χρήστος Θεοδώρου
Στα έγχορδα (μπουζούκι, λαούτο ) ο Νίκος Κατσίκης
Στις κιθάρες ο Κώστας Νικολόπουλος
Ηχοληψία |Βασίλης Μιχαηλίδης – Ηλίας Καρούμπαλης
Φώτα | Φίλιππος Τρέπας
Καλλιτεχνική επιμέλεια | Λίνα Νικολακοπούλου

Ο Ψαροτρομάρας στο Ρέθυμνο
2021-07-05 21:00 - 23:00 | Θέατρο Μυθωδία, Γεράνι
Λίγα λόγια για το έργο:
“Ο Ψαροτρομάρας” όπου έχει τεράστια επιτυχία για έβδομη συνεχόμενη χρονιά!
Ένα έργο γραμμένο από την Φρόσω Χατόγλου την δεκαετία του ’80. Πρόκειται για ένα παιδικό έργο διαχρονικό. βγαλμένο από την ζωή όπου με έντεχνο και χιουμοριστικό τρόπο περνάει τα μηνύματα της δημοκρατίας, της αλληλεγγύης και της συνεργασίας! Τα ίδια τα παιδιά κατά την διάρκεια της παράστασης “νιώθουν” την αδικία και ουσιαστικά βοηθούν να επαναστατήσουν τα ψαράκια ενάντια στον Ψαροτρομάρα και τα σχέδια του να φτιάξει ένα μεγάλο παλάτι γκρεμίζοντας τα σπίτια τους στον βυθό της Ψαροχώρας.
Το λυθρίνι, το μπαρμπούνι και η γόπα μαθαίνουν τα σχέδια του Ψαροτρομάρα. Μόνα τους ψάχνουν να βρουν μία λύση αλλά ο φόβος ότι θα τους κάνει μια χαψιά τα απογοητεύει ακόμα περισσότερο. Ώσπου στο δρόμο τους θα βρεθεί η γοργόνα. Θα τους βοηθήσει και θα τους παροτρύνει να ψαρέψουν τον Ψαροτρομάρα! Όλα τα ψαράκια στο βυθό θα κάνουν μία μεγάλη διαδήλωση στο βυθό βροντοφωνάζοντας με όλα τα παιδιά “Κάτω Ο Ψαροτρομάρας”!

Εκεί θα τα κρυφακούσει όλα η σουπιά και θα τα μαρτυρήσει στον Ψαροτρομάρα όπου εκείνος θα φυλακίσει τη Γοργόνα που βοήθησε να χαλάσουν τα σχέδιά του. Ακόμα και ο δικαστής παροτρύνει τα ψαράκια να μην κάνουν τίποτα και να μείνουν στα σπίτια τους. Ούτως ή αλλώς ο Ψαροτρομάρας υποσχέθηκε ότι θα δώσει στα ψαράκια δουλειά! Μα οι μικροί μας φίλοι του βυθού, έχουν σπάσει πλέον τον φόβο τους, θα ψαρέψουν μαζί με την βοήθεια των παιδιών τον Ψαροτρομάρα και τη Σουπιά και θα ελευθερώσουν την Γοργόνα..!

Διάρκεια: 60′ Κατάλληλο έως και έκτη Δημοτικού.
Στις παραστάσεις μας χρησιμοποιούμε την τεχνική του μαύρου θεάτρου. Πρόκειται για μία πρωτοποριακή τεχνική όπου σε συνδυασμό με την τεχνική του ζεστού φωτισμού εξαφανίζεται τελείως ο ανθρώπινος παράγοντας και οι κούκλες, μαζί με τα έντονα χρώματα, δείχνουν στα μάτια των θεατών να κινούνται μαγικά.
Πρόκειται για επαγγελματικες κουκλοθεατρικές παραστάσεις με μεγάλες κούκλες και πρωτότυπα σκηνικά.
Παραστάσεις έχουμε πραγματοποιήσει από μικρά ακριτικά νησιά (Κάσος, Άγιος Ευστράτιος, Αγαθονήσι και πολλά άλλα) Αθήνα, Θεσσαλονίκη, Πάτρα, Ηράκλειο αλλά μέχρι και Βέλγιο, Γερμανία, Ελβετία, Σουηδία και Τουρκία.

Περισσότερες πληροφορίες στο
www.kouklotheatro.gr
Facebook Κουκλοθέατρο Κρήτης
Τηλέφωνο επικοινωνίας 6977987248

Κώστας Φιωτάκης live
2021-07-05 21:00 - 23:30 | Φορτέτζα
H πρώτη μεγάλη λαϊκή συναυλία του καλοκαιριού στο Ρέθυμνο με τον Κώστα Φιωτάκη στον Λόφο Φορτέτζας.

“‘Άκου, έχω φωνή…”
Αφιέρωμα στον Δημήτρη Μητροπάνο
Ερμηνεία: Κώστας Φιωτάκης

“Όλοι έχουν δικαίωμα στην εργασία!”

Σκοπός της συναυλίας είναι η κάλυψη θέσεων εργασίας για δύο άτομα με αναπηρία στο Κοινωνικό Στέκι ΑΜΕΑ Ρεθύμνου.

Γενική Είσοδος: 10€
aytismos@gmail.com

Σημεία προπώλησης:
Κιόσκι – 4 Μάρτυρες
Hotel Team – Λ.Κουντουριώτου 96 (2ος όροφος) Γαβριήλ Τσουντάνης 6944273755
Οπτικά Ελένη Κυδωνάκη – Λ.Κουντουριώτου 12, 2831035188
Ειρήνη Κλάδου 6936704854
Παύλος Μελισσινός 6948590359

"Προμηθέας Δεσμώτης" του Αισχύλου από το ΔΗ.ΠΕ.ΘΕ. Κρήτης
2021-07-07 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
ἀλλ᾽ ἐκδιδάσκει πάνθ᾽ ὁ γηράσκων χρόνος…
ΠΡΟΜΗΘΕΑΣ ΔΕΣΜΩΤΗΣ
του ΑΙΣΧΥΛΟΥ
Σκηνοθεσία: Άρης Μπινιάρης

Η προπώληση ξεκίνησε https://www.viva.gr/tickets/theatre/periodeia/promitheas-desmotis/
Το Δημοτικό Περιφερειακό Θέατρο Κρήτης σε συμπαραγωγή με το Θέατρο Πορεία, παρουσιάζουν, τη συνταρακτική τραγωδία του Αισχύλου, Προμηθέας Δεσμώτης.
Η παράσταση που πρόκειται να παρουσιαστεί στο Αρχαίο Θέατρο της Επιδαύρου, στο πλαίσιο του Φεστιβάλ Αθηνών Επιδαύρου, κάνει πρεμιέρα στην Κρήτη, σε μετάφραση Γιώργου Μπλάνα και σκηνοθεσία Άρη Μπινιάρη, με ένα δυνατό επιτελείο πρωταγωνιστών και τον Γιάννη Στάνκογλου στον ρόλο του Προμηθέα.
Αλυσοδεμένος στον Καύκασο, ο αθάνατος Προμηθέας, τιμωρείται από τον Δία, γιατί τόλμησε να αμφισβητήσει την εξουσία του, ανατρέποντας την τάξη, όταν θέλησε να ευεργετήσει τους ανθρώπους, κλέβοντας τη φωτιά. Γίνεται έτσι το διαχρονικό πρότυπο της αντίστασης απέναντι στην εξουσία, υπέρ της εξέλιξης, της γνώσης, του πολιτισμού.
Ο Άρης Μπινιάρης συνεχίζει την έρευνά του πάνω στην αρχαία τραγωδία, αυτή τη φορά με όχημα τoν Προμηθέα Δεσμώτη. Η παράσταση αποτελεί ένα θεατρικό και ταυτόχρονα μουσικό γεγονός. Οι ηθοποιοί αντλούν πληροφορίες από τη ρυθμικότητα του κειμένου και μεταβολίζουν σε θεατρική δράση τον ήχο και τον ρυθμό του ποιητικού λόγου με το σώμα και τη φωνή. Mέσα από ένα παλλόμενο και ζωντανό ηχητικό περιβάλλον, αναδεικνύονται έτσι τα πρόσωπα μιας παλιάς, μα πάντα επίκαιρης ιστορίας. «Μιας ιστορίας που μπορεί να ακουστεί ως σκοτεινό σχόλιο για το παρόν ή ως φωτεινή ελπίδα για το μέλλον», όπως σημειώνει ο σκηνοθέτης.

ΣΥΝΤΕΛΕΣΤΕΣ
Μετάφραση: Γιώργος Μπλάνας
Σκηνοθεσία: Άρης Μπινιάρης
Μουσική Σύνθεση: Φώτης Σιώτας
Σκηνικά: Μαγδαληνή Αυγερινού
Κοστούμια: Βασιλική Σύρμα
Σχεδιασμός φωτισμών: Αλέκος Αναστασίου
Επιμέλεια κίνησης – Χορογραφίες: Εύη Οικονόμου
Σύμβουλος δραματουργίας: Έλενα Τριανταφυλλοπούλου
Μετρική ανάλυση πρωτοτύπου: Καίτη Διαμαντάκου
Επιστημονική συνεργάτης: Κατερίνα Διακουμοπούλου
Βοηθός σκηνοθέτη: Δώρα Ξαγοράρη
Βοηθός σκηνογράφου: Ξένια Παπατριανταφύλλου
Βοηθός ενδυματολόγου: Αλέξανδρος Γαρνάβος
Bοηθός φωτιστή: Ναυσικά Χριστοδουλάκου
Ειδικές κατασκευές – γλυπτική: Eργαστήριο Δήμητρα Καίσαρη
Επιμέλεια μακιγιάζ: Eύη Ζαφειροπούλου

Διεύθυνση Παραγωγής: Στέλλα Γιοβάνη
Οργάνωση και εκτέλεση παραγωγής: Βασιλεία Τάσκου

ΔΙΑΝΟΜΗ
Προμηθέας: Γιάννης Στάνκογλου
Κράτος: Άρης Μπινιάρης
Βία: Κωνσταντίνος Γεωργαλής
Ήφαιστος: Δαυίδ Μαλτέζε
Ωκεανός: Αλέκος Συσσοβίτης
Ιώ: Ηρώ Μπέζου
Ερμής: Ιωάννης Παπαζήσης

ΧΟΡΟΣ (Αλφαβητικά)
Αντριάνα Αντρέοβιτς
Δήμητρα Βήτα
Φιόνα Γεωργιάδη
Κατερίνα Δημάτη
Γρηγορία Μεθενίτη
Νάνσυ Μπούκλη
Δώρα Ξαγοράρη
Λεωνή Ξεροβάσιλα
Αλεξία Σαπρανίδου
Μουσικός επί σκηνής: Νίκος Παπαϊωάννου (Βιολοντσέλο, effects)

Παραστάσεις:
Πρεμιέρα, Χανιά, Θέατρο Ανατολικής Τάφρου, 4,5,6 Ιουλίου, 21:30
Ρέθυμνο, Θέατρο «Ερωφίλη» Φορτέτζα, 7 Ιουλίου, 21:30
Ιεράπετρα, Αύλειος χώρος 3ου Γυμνασίου, 9 Ιουλίου, 21:30, Κύρβεια 2021
Ηράκλειο, Κηποθέατρο «Νίκος Καζαντζάκης», 11,12 Ιουλίου, 21:30

Τιμές εισιτηρίων:
18€ κανονικό
15€ μαθητικό, φοιτητικό, τρίτεκνοι, πολύτεκνοι, άνεργοι, άνω των 65, ΑΜΕΑ 67%
Ηλεκτρονική προπώληση: https://www.viva.gr/tickets/theatre/periodeia/promitheas-desmotis/
και στο ταμείο του θεάτρου 2 ώρες πριν από κάθε παράσταση αποκλειστικά με ανέπαφη συναλλαγή POS
Πληροφορίες: Γραφεία Θεάτρου (τηλ. 2821044256 – 2821023333)
Παραγωγή: Θέατρο ΠΟΡΕΙΑ, Συμπαραγωγή ΔΗ.ΠΕ.ΘΕ. Κρήτης, στο πλαίσιο του Φεστιβάλ Αθηνών και Επιδαύρου.

Μαρίζα Ρίζου live
2021-07-12 21:00 - 23:30 | Θέατρο Μυθωδία, Γεράνι
Μετά από έναν μουντό χειμώνα, τόσο διαφορετικό από όλους τους προηγούμενους, δεν υπάρχει καλύτερο αντίδοτο από την καλοκαιρινή συναυλία της Μαρίζας Ρίζου!

Ένα πρόγραμμα φτιαγμένο όπως πάντα με αγάπη και τρέλα γεμάτο με τραγούδια από την προσωπική της δισκογραφία, παλιότερα, καινούρια, διασκευές, πρόζα, αστείρευτη ενέργεια και φυσικά διάδραση!

Θα ακούσετε κιθάρες, πιάνο, hammond, τζουράδες, νταούλια και διάφορα άλλα στο Μ’ αεροπλάνα και βαπόρια, στο Μηδέν, στο Καίγομαι και στο Ζητάτε να σας πω, αλλά βέβαια και στο Πετάω, στο Πάμε μια βόλτα, στο Είναι μικρή η ζωή, όπως και στα πιο καινούρια Κάποιος να με σύρει, Πάμε πιο πέρα και Πόσο Βλάκας.

Με ανοιχτή καρδιά και λαχτάρα θα απολαύσουμε μια μοναδική καλοκαιρινή βραδιά, ένα ξεχωριστό live την Δευτέρα 12 Ιουλίου, στις 21:00!

Πιάνο / Hammond / Roads / Επιμέλεια ενορχηστρώσεων: Μάρκος Χαϊδεμένος
Τύμπανα: Παναγιώτης Κωστόπουλος
Κοντραμπάσο / Synth Bass / Μελόντικα / Ρεκ: Γιώργος Μουχτάρης
Κιθάρες / Τζουρά / Φωνή: Άγγελος Αϊβάζης
Υπεύθυνος ήχου: Αγαπητός Καταξάκης & Ηλίας Καρούμπαλης
Φωτισμοί: Σεμίνα Παπαλεξανδροπούλου
Επιμέλεια Παραγωγής: Μenta Art Events
Γενική είσοδος 17€

MACBETH: η τραγωδία του Ουίλλιαμ Σαίξπηρ από τον Χώρο Πολιτισμού "Σημείο"
2021-07-16 21:30 - 2021-07-17 23:00 | Θέατρο Ερωφίλη, Λόφος Φορτέτζα, Ρέθυμνο
Ο χώρος πολιτισμού “Σημείο” και η εταιρεία παραγωγής ” Ble Productions” παρουσιάζουν την τραγωδία του Ουίλλιαμ Σαίξπηρ και το πιο φονικό έργο του κλασικού συγγραφέα:

Ο Μακμπέθ, ένας στρατηγός, εξαιτίας μια προφητείας, θέλει να επιστρέψει στην χώρα του και να καταλάβει την εξουσία. Για να το πετύχει αυτό, θα διαπράξει μια σειρά από φόνους, οι οποίοι θα είναι ο ένας μετά τον άλλο, ύστερα από προτροπή της πανούργας γυναίκας του, Λαίδης Μακμπέθ.
Συντελεστές:
Διασκευή- Σκηνοθεσία: Γιάννης Μπλέτας
Κινησιολογία- Χορογραφία: Χριστιάνα Μαυροματάκη
Μουσική: C.J. Harris
Ενδυματολογική επιμέλεια: Μαρία Βιβιλάκη
Κατασκευή Σκηνικού: Γιάννης Τσουπάκης
Kατασκευή στέμματος: Χρυσούλα Σκεπετζή
Επιμέλεια ήχου- Φωτισμός: Μάνος Φουσταλιεράκης

Παραγωγή: Ble Productions- Χώρος πολιτισμού “Σημείο”.
Συμμετέχουν:
Κατερίνα Αλεξαντωνάκη
Χρύσα Βαρετίδου
Ελένη Βαρούχα
Τάνια Βουμβουράκη
Μαρία Βιβιλάκη
Τζένη Καμπουράκη
Γιώργος Κοτσυφάκης
Μυρτώ Μαρκάκη
Κυριακή Μπεμπή
Ελένη Παθιάκη
Μαρία Παπαδάκη
Μίνα Συνολάκη
Ιωάννα Χόμπη
Θεάτρο Ερωφίλη- Ρέθυμνο
16-17 Ιουλίου 2021
21:30
Προπώληση εισιτηρίων Κιόσκι 4 μαρτύρων
(Προπώληση από 14 – 15 – 16 /07)

«Το Όνειρο του Σκιάχτρου» του Ευγένιου Τριβιζά στο Ρέθυμνο
2021-07-18 21:15 - 2021-07-19 23:30 | Θέατρο Ερωφίλη, Λόφος Φορτέτζα, Ρέθυμνο
Η παιδική σκηνή του Γιάννη Παπαθανασίου και η εταιρεία παραγωγής DOMINUS παρουσιάζουν το αριστουργηματικό έργο του Ευγένιου Τριβιζά που μαγεύει πάντα μικρούς και μεγάλους «Το Όνειρο του Σκιάχτρου». Τη μουσική υπογράφει ο κορυφαίος μουσικοσυνθέτης Μίμης Πλέσσας, ο οποίος για πρώτη φορά στην καριέρα του συνθέτει πρωτότυπη μουσική για παιδική θεατρική παράσταση του Ευγένιου Τριβιζά!
Τα παιδαγωγικά μηνύματα του μαγευτικού αυτού έργου είναι πολλά και ουσιαστικά. Με διασκεδαστικό και αυθόρμητο τρόπο προβάλλονται θεμελιώδεις έννοιες όπως η αγάπη, η πίστη, η δύναμη της θέλησης, η φιλία, η ομαδικότητα, η απολύτρωση και η ελευθερία, συνδέοντας με αριστοτεχνικό τρόπο το θέατρο με την καθημερινή ζωή των παιδιών! Ένα πολύτιμο παιδαγωγικό εργαλείο που μας πείθει ότι ακόμα και το πιο ταπεινό σκιάχτρο μπορεί να γίνει πουλί, να απογειωθεί και να φτερουγίσει στα ουράνια, πέρα από κάθε φόβο και κάθε φόβητρο. Πότε όμως μπορεί να συμβεί αυτό; Όταν ανατέλλει ο ήλιος της ελευθερίας!!!
Χαρακτηριστικό της παράστασης είναι ότι για πρώτη φορά στην Ελλάδα παρουσιάζεται σε παιδική σκηνή η πρωτοποριακή και φαντασμαγορική τεχνοτροπία 3Dmappingprojection, η οποία σχεδιάστηκε στο εξωτερικό, ειδικά και αποκλειστικά για τις ανάγκες του συγκεκριμένου έργου, ούτως ώστε οι θεατές να βιώνουν μια ανεπανάληπτη, αξέχαστη αισθητική εμπειρία!
Υπόθεση του έργου:
Ο Κυρ-Δίκανος, ένας άτεγκτος γαιοκτήμονας κατασκευάζει ένα σκιάχτρο και του δίνει μαθήματα αγριάδας. Το σκιάχτρο, όμως, αισθάνεται μοναξιά και πιάνει φιλίες με τα πουλιά που το βαφτίζουν Αχυρούλη και υπόσχονται ότι θα το μάθουν να πετάει. Όταν ο κυρ-Δίκανος υποπτεύεται ότι κάτι δεν πάει καλά, μεταμφιέζεται σε σκιάχτρο και ξεσκεπάζει την αλήθεια. Ακολουθεί η σύλληψη και δίκητου σκιάχτρου. Ο στυγνός Αρχιδικαστής ορίζει ότι ο Αχυρούλης πρέπει να μείνει έγκλειστος σε ένα ανήλιαγο κελί, ώσπου να φτιάξει χίλια εκατό κλουβιά. Τα φτιάχνει, αλλά, όταν καταλαβαίνει ότι θα χρησιμοποιηθούν για φυλακές των φίλων του, των πουλιών, τα καταστρέφει. Οργισμένος ο Αρχιδικαστής καταδικάζει το ανυπάκουο σκιάχτρο σε κάψιμο. Το τελευταίο βράδυ στο κελί της φυλακής του ο Αχυρούλης βλέπει ένα όνειρο. Ο Τιτιβούε, ο παλιός φτερωτός φίλος, του εξηγεί γιατί τώρα μπορεί επιτέλους να πετάξει. Στην τελευταία σκηνή μια μοναδική έκπληξη περιμένει τόσο τον δεσμοφύλακα όσο και τους θεατές του υπέροχου αυτού έργου.

ΣΥΝΤΕΛΕΣΤΕΣ

Πρωταγωνιστούν:Ναταλία Δραγούμη, Μέμος Μπεγνής, Χρύσα Κλούβα, Γιώργος Αντωνόπουλος, Δανάη Μιχοπούλου, Βαγγέλης Καλίτσογλου, Γιάννης Παπαθανασίου.

Κείμενο: Ευγένιος Τριβιζάς
Μουσική: Μίμης Πλέσσας
Σκηνοθεσία: Γιάννης Παπαθανασίου, Σπύρος Καψίλης
Κινησιολογία: Σοφία Μιχαήλ
Κοστούμια: Μαρία Φιλίππου
Ειδικές κατασκευές κοστουμιών: Δώρα Κουρτέσα
Βοηθοί σκηνοθέτες: Κική Σταυριανίδη, Ειρήνη Καζάκου
Σκηνογραφία – Δημιουργία projection mapping: ABNΟRMAL STUDIO
Technical mapping equipment: MAKVISUAL
Μουσική διδασκαλία: Αλέξανδρος Αυλητής
Φωτογραφία: Διονύσης Κούτσης
Makeup artist: Γιάννης Μπίρης, Victoria Vamp

Διάρκεια:80 Λεπτά
Η παιδική θεατρική παράσταση “Το Όνειρο του σκιάχτρου” του Ευγένιου Τριβιζά σε μουσική του Μίμη Πλέσσα, στο πλαίσιο της καλοκαιρινής της περιοδείας θα είναι στην Κρήτη στις εξής ημερομηνίες:

18 & 19 Ιουλίου: Ρέθυμνο-Θέατρο Ερωφίλη
20 & 21 Ιουλίου: Ηράκλειο-Τεχνόπολις
22 Ιουλίου: Ιεράπετρα-3ο Γυμνάσιο Ιεράπετρας-Κύρβεια
23 Ιουλίου: Χανιά-Θέατρο Ανατολικής Τάφρου
Η παράσταση ξεκινάει στις 21:15.

Πρωταγωνιστούν: Ναταλία Δραγούμη, Μέμος Μπεγνής, Χρύσα Κλούβα, Γιώργος Αντωνόπουλος, Δανάη Μιχοπούλου, Βαγγέλης Καλίτσογλου, Γιάννης Παπαθανασίου.

Ώρα έναρξης: 21:15
Διάρκεια:80 Λεπτά
ΤΙΜΕΣ ΕΙΣΙΤΗΡΙΩΝ:
9€ ΠΡΟΠΩΛΗΣΗ
12€ ΤΑΜΕΙΟ

Διεθνές Φεστιβάλ Κρουστών Ρεθύμνου
2021-07-20 19:00 - 2021-07-23 23:00 | Φορτέτζα
Διεθνές Φεστιβάλ Κρουστών Ρεθύμνου
Rethymnon Percussion Festival
22-23-24 Ιουλίου
~
Παράλληλες Δράσεις από τον Δήμο Ρεθύμνης
Side Events by Rethymnon Municipality
20-21 Ιουλίου

Φέτος το καλοκαίρι, η πόλη του Ρεθύμνου θα πάλλεται στο ρυθμό, στα χρώματα και την παράδοση των κρουστών! Δημιουργία, αλληλεπίδραση, κίνηση, και έκφραση συναισθημάτων, σε ένα πολύκροτο Φεστιβάλ με διεθνείς συμμετοχές κάτω από τον έναστρο ρεθυμνιώτικο ουρανό τον Ιούλιο, στην κάρδια του καλοκαιριού! Η Act for Art σε συνδιοργάνωση και υπό την Αιγίδα του Δήμου Ρεθύμνης διοργανώνει το “Διεθνές Φεστιβάλ Κρουστών Ρεθύμνου” που θα ανοίξει για πρώτη φορά τις πύλες του το καλοκαίρι 2021.

Καλεσμένοι από το εξωτερικό, μεγάλα ονόματα της διεθνούς κοινότητας κρουστών, οι σημαντικότεροι εκπρόσωποι της ελληνικής σκηνής, καθώς και σημαντικοί μουσικοί από την Κρήτη, θα αφηγηθούν την δική τους ιστορία σε έναν διαπολιτισμικό μουσικό διάλογο, που θα ορίζεται από μια πανδαισία ήχων και ρυθμών, μια μουσική γιορτή για όλες τις ηλικίες. Αρχέγονη παράδοση, world music, street culture, flamenco, σύγχρονη μουσική, συνθέτουν ένα μουσικό μωσαϊκό που μέσα από την τέχνη των κρουστών θα αναδείξει το Φεστιβάλ σε ένα τριήμερο γεμάτο ρυθμό!
Πλαισιωμένο από εκπαιδευτικές δράσεις και εκδηλώσεις ανάδειξης της μουσικής των κρουστών μέσα από άλλες τέχνες το Φεστιβάλ αναδεικνύει τον εκπαιδευτικό και καλλιτεχνικό του χαρακτήρα.

Το Διεθνές Φεστιβάλ Κρουστών Ρεθύμνου, με την υπογραφή του καλλιτεχνικού διευθυντή Τάκη Βασιλείου, έχει ως στόχο να μπει στον παγκόσμιο χάρτη των μεγάλων μουσικών Φεστιβάλ, και να γίνει θεσμός, στεγάζοντας κάθε καλοκαίρι τη μαγεία της αρχέγονης τέχνης των κρουστών στην πόλη του Ρεθύμνου.

| Το Φεστιβάλ
ΚΕΝΤΡΙΚΕΣ ΣΥΝΑΥΛΙΕΣ 22-23-24 Ιουλίου | Φορτέτζα

Οι κεντρικές συναυλίες του Φεστιβάλ θα φιλοξενηθούν στο βενετσιάνικο κάστρο της Φορτέτζας, ένα μοναδικό μνημείο που δεσπόζει στην καρδιά της πόλης του Ρεθύμνου. Μουσικοί και κοινό από διαφορετικά μέρη του κόσμου θα συναντηθούν σε έναν οικουμενικό μουσικό διάλογο, μια μοναδική γιορτή που απευθύνεται σε όλους! Στις συναυλίες θα συμμετέχουν από το εξωτερικό οι: Itamar Doari: (Ισραήλ), The Bucket Boy (Matthew Pretty) (Ηνωμένες Πολιτείες Αμερικής), και από Ελλάδα οι: Αλέξανδρος Δράκος Κτιστάκης, Βαγγέλης Καρίπης, Haig Yazdjian, Τάκης Φαραζής, Percussion4one feat. Tigran Sargsyan, De Todas Formas, Πέτρος Βαρθακούρης, Παντελής Ντζιάλας. Θα συμμετέχουν επίσης τοπικές μπάντες από την Κρήτη: οι Topos, οι Al Hanim Trio, και οι Σκίουρο 5 feat. Μαρία Κώτη.

Πρόγραμμα Συναυλιών
22.07 | Έναρξη στις 20:15
• TOPOS
• PERCUSSION4ONE feat. TIGRAN SARGSYAN
• ΑΛΕΞΑΝΔΡΟΣ ΔΡΑΚΟΣ ΚΤΙΣΤΑΚΗΣ
23.07 | Έναρξη στις 20:15
• ΣΚΙΟΥΡΟ 5 feat. ΜΑΡΙΑ ΚΩΤΗ
• THE BUCKET BOY (MATTHEW PRETTY)
• ΒΑΓΓΕΛΗΣ ΚΑΡΙΠΗΣ
24.07 | Έναρξη στις 20:15
• AL HANIM TRIO
• DE TODAS FORMAS
• ITAMAR DOARI
SPECIAL MUSICIAN GUESTS
• HAIG YAZDJIAN
• ΠΕΤΡΟΣ ΒΑΡΘΑΚΟΥΡΗΣ
• ΤΑΚΗΣ ΦΑΡΑΖΗΣ
• ΠΑΝΤΕΛΗΣ ΝΤΖΙΑΛΑΣ

Παράλληλες Δράσεις από τον Δήμο Ρεθύμνης| Side Events by Rethymnon Municipality | Πλ. Μικρασιατών – Φορτέτζα

Στο πλαίσιο του Rethymnon Percussion Festival ο Δήμος Ρεθύμνης προσφέρει πολιτιστικές και εκπαιδευτικές δράσεις με ελεύθερη είσοδο, δίνοντας έτσι τη δυνατότητα σε ένα ευρύτερο κοινό να έρθει σε επαφή και να γνωρίσει καλύτερα την ιδιαίτερη αλλά και ξεσηκωτική μουσική των κρουστών. Οι δράσεις περιλαμβάνουν: Γαστρονομία “Percussion B [eat]s ”, Live & Performances, Εκπαιδευτικές Δράσεις , και Έκθεση Φωτογραφίας/Προβολή.

“PERCUSSION B[EAT]S” (Κρουστά και Γαστρονομία) | Πλατεία Μικρασιατών
20-21 Ιουλίου | Προσέλευση από τις 19:00

0Πως συνδέονται τα κρουστά με τη γαστρονομία; Μέσω της μουσικής! Η μουσική των κρουστών μέσα από τις 4 ηπείρους που εκπροσωπούνται στο Rethymnon Percussion Festival (Ευρώπη, Ασία, Αμερική, Αφρική), θα ενωθεί με τη γαστρονομία σε μία πολιτισμική ενότητα που θα περιλαμβάνει κουζίνες του κόσμου μαζί με την φημισμένη κουζίνα της Κρήτης!

LIVE SESSIONS/PERFORMANCES | Πλατεία Μικρασιατών
20-21 Ιουλίου | Προσέλευση από τις 19:00

Μουσική, παραστατικές τέχνες και εικαστικά στον ρυθμό των κρουστών, θα πρωταγωνιστούν στην Πλατεία Μικρασιατών με δωρεάν είσοδο στις 20 & 21 Ιουλίου! Ο The Bucket Boy (Matthew Pretty) από τις Ηνωμένες Πολιτείες Αμερικής, από τους headliners στις συναυλίες του Φεστιβάλ Κρουστών, το σύνολο κρουστών o Bombo από το Ρέθυμνο που θα μας ταξιδέψει με βραζιλιάνικους ρυθμούς, οι Sea Clown Sailing Circus, μια διεθνής Ομάδα New Circus που κάνει τα πάντα: χορεύει, τραγουδάει, παίζει μουσική, κάνει ακροβατικά και ζογκλερικά, και η εικαστικός Λία Κουτελιέρη με ένα art- in- progress έργο που θα δημιουργηθεί στην Πλατεία Μικρασιατών μπροστά στο κοινό και θα βρει τη θέση του στην Φορτέτζα κατά τη διάρκεια του Φεστιβάλ Κρουστών.

Πρόγραμμα
20.07
• O BOMBO
• SΕΑ CLOWN SAILING CIRCUS
• ΛΙΑ ΚΟΥΤΕΛΙΕΡΗ
21.07
• THE BUCKET BOY (MATTHEW PRETTY)
• SEA CLOWN SAILING CIRCUS
• ΛΙΑ ΚΟΥΤΕΛΙΕΡΗ

ΕΚΠΑΙΔΕΥΤΙΚΕΣ ΔΡΑΣΕΙΣ | Workshops, Σεμινάρια
Ο τομέας της εκπαίδευσης έχει μια πολύ ξεχωριστή θέση στο φεστιβάλ. Στόχος των εκπαιδευτικών προγραμμάτων του Φεστιβάλ είναι η γνωριμία των παιδιών με τη μουσική και τα κρουστά, η επιμέρους επιμόρφωση σπουδαστών μουσικής ή μουσικών αλλά και η εν γένει καλλιτεχνική όσμωση που θα προκύψει μέσα από την εκπαιδευτική διαδικασία.

Πρόγραμμα Εκπαιδευτικών Δράσεων*

20.07| “Η παραδοσιακή Μουσική στο σήμερα ” (από 15 ετών) Σεμινάριο για τους τρόπους εξέλιξης και ανανέωσης της παραδοσιακής μουσικής με σύγχρονα μέσα και σύγχρονα μουσικά όργανα.
Από την Ομάδα Σκίουρο5
21.07 | “ Ας μιλήσουμε στην Γλώσσα των Κρουστών ” (από 10 ετών): Εργαστήρι για τις βασικές αρχές του ρυθμού ως γλώσσα μέσα από το πρίσμα των Βραζιλιάνικων ρυθμών. Ζωηροί, χορευτικοί, παιχνιδιάρικοι και δυναμικοί, δίνουν αφορμή στους συμμετέχοντες να ανακαλύψουν ταλέντα και πτυχές που ίσως αγνοούσαν. Γνωριμία με τα όργανα και εισαγωγή στο ρυθμικό αλφάβητο.
Από τον Μάνο Ναζλή
21.07 | “Ανακαλύπτοντας τους βασικούς ρυθμούς του Flamenco”: Εργαστήριο γνωριμίας με τον χορό και την μουσική Flamenco μέσα από τα μουσικά όργανα των κρουστών.
Από την Ομάδα De Todas Formas
22.07 |Street Drumming” (από 10 ετών): Πως να αυτοσχεδιάσεις με διάφορα αντικείμενα και να δημιουργήσεις μοναδικούς ρυθμούς.
Από τον Matthew Pretty “The Bucket Boy”
23.07 |“Κρουστά για τρεις, από τους Percussion4one” : (από 15 ετών) Ιδέες και τρόποι ενορχήστρωσης για ensemble κρουστών !
Από τους Percussion4one

ΕΚΘΕΣΗ ΦΩΤΟΓΡΑΦΙΑΣ/ΠΡΟΒΟΛΗ
Θα πραγματοποιηθεί έκθεση φωτογραφίας και προβολή video, οι οποίες θα είναι ανοιχτές στο κοινό από τις 20 έως τις 24 Ιουλίου.

“Ρέθυμνο: Μια διαφορετική προσέγγιση”: Έκθεση Φωτογραφίας της ομάδας «Μαθήματα Φωτογραφίας Ρεθύμνου» υπό την καθοδήγηση του Μανώλη Καραταράκη. Ανακαλύπτοντας χρώματα και άγνωστα τοπία μέσα από τη ματιά του φωτογράφου.
“Κρουστά” : Οπτικοακουστικό υλικό με θέμα την ιστορία των μουσικών οργάνων των κρουστών και τους καλλιτέχνες. Σκηνοθεσία / Μοντάζ : Γιάννης Ανδρίτσιος.

*Λόγω Covid19 και σύμφωνα με τα μέτρα που θα βρίσκονται σε ισχύ τις μέρες του Φεστιβάλ θα υπάρχει περιορισμός στην προσέλευση αναφορικά με τις Παράλληλες Δράσεις του Δήμου Ρεθύμνης.

INFO
Rethymnon Percussion Festival
Διοργάνωση: Act for Art & Δήμος Ρεθύμνης
Προπώληση Εισιτηρίων: Ticket Services
Τιμές Εισιτηρίων: Γενική Είσοδος: 15€, Μειωμένο (Φοιτητικό, ΑΜΕΑ, Άνεργοι): 12€, Προσφορά Τριημέρου : 32€
Εισιτήριο Early Bird (έως 30 Ιουνίου): 10€
Οι πόρτες ανοίγουν στις 19:00
Κάστρο Φορτέτζας Ρεθύμνου 22-23-24 Ιουλίου 2021
Πολιτιστικές Δράσεις στον Ρυθμό των Κρουστών
Διοργάνωση: Δήμος Ρεθύμνης
Είσοδος Δωρεάν

Percussion B[eat]s & Live Session/Performances: 20 – 21 Ιουλίου – Πλατεία Μικρασιατών : Προσέλευση από τις 19:00

Εκπαιδευτικές Δράσεις: 20-23 Ιουλίου: χώροι & ώρες θα ανακοινωθούν σύντομα
Έκθεση Φωτογραφίας/Προβολή 20-24 Ιουλίου: χώροι και ώρες προσέλευσης θα ανακοινωθούν σύντομα

Υπό την Αιγίδα του Δήμου Ρεθύμνης

*Η Εταιρεία Act for Art και ο Δήμος Ρεθύμνης δεσμεύονται στην τήρηση όλων των επικαιροποιημένων μέτρων που θα ανακοινωθούν από το ΥΠΠΟΑ κατά την περίοδο διεξαγωγής του Φεστιβάλ για την αποφυγή διασποράς του covid19

Γιώργος Χατζηπαύλου - Stand up comedy "Τάϊμινγκ"
2021-07-20 21:30 - 23:30 | Θέατρο Μυθωδία, Γεράνι
Ο Γιώργος Χατζηπαύλου ξεκινά το final tour της stand-up comedy παράστασης Τάιμινγκ!
Ένα απολαυστικό χιουμοριστικό ενενηντάλεπτο με ασταμάτητο παλμό, ενδοσκοπική ματιά, observational comedy και ξεκάθαρα μηνύματα. Ό,τι έχουμε αγαπήσει στον Γιώργο Χατζηπαύλου επιστρέφει!

Μην χάσετε την ευκαιρία να δείτε για τελευταία φορά την 4η σόλο παράσταση του κορυφαίου stand-up κωμικού ο οποίος, μεταξύ άλλων είναι ο εμπνευστής και διοργανωτής του Stand up for U, του μεγαλύτερου φιλανθρωπικού θεσμού κωμωδίας, ο δημιουργός του Comedy Club για παιδιά, της πρώτης stand-up comedy παράστασης ειδικά σχεδιασμένης για παιδιά και τους γονείς τους και ο κωμικός, ο οποίος έκανε την μεγαλύτερη περιοδεία ελληνόφωνου stand-up εκτός Ελλάδας που έγινε ποτέ, με sold out παραστάσεις σε 22 πόλεις εκτός Ελλάδας.
Τάιμινγκ. Η σωστή στιγμή.

Στο «Τάιμινγκ» ο Γιώργος αναζητά, εντοπίζει και καταγράφει όλα τα αστεία και παράλογα που υπάρχουν, τόσο στις μικρές όσο και στις μεγάλες στιγμές της ζωής μας σήμερα.
Όλα όσα ζούμε, όσα βλέπουμε και όσα σκεφτόμαστε, λογικά ή παράλογα, σημαντικά ή ασήμαντα σατιρίζονται με καταιγιστικό ρυθμό με στόχο, μέσα από την κωμωδία, να αποκαλύψει πώς μπορεί ο καθένας να εντοπίσει τη σημαντικότερη μέρα της ζωής του αλλά κυρίως να συγχρονιστεί μαζί της.
Ο τελευταίος κύκλος εμφανίσεων της παράστασης Τάιμινγκ ξεκινά!

ΤΡΙΤΗ 20 ΙΟΥΛΙΟΥ
ΘΕΑΤΡΟ ΜΥΘΩΔΙΑ – ΡΕΘΥΜΝΟ
Ώρα έναρξης: 21.30
Τιμή εισιτηρίου: 10 ευρώ/ προπώληση: 12 ευρώ
Προπώληση: Viva.gr & στο ταμείο του θεάτρου

Εργαστήρια Ρόδακα
2021-07-25 18:00 - 2021-07-31 21:00 | Μαργαρίτες, Μυλοπόταμος, Ρέθυμνο
Εργαστήρια Ρόδακα στις Μαργαρίτες Μυλοποτάμου.
α) Εργαστήριο Κατασκευής Ξερολιθιάς με τον μάστορα: Κωστή Βεργιανάκη
β)Εργαστήριο Αποκατάστασης Λιθοδομήςκαι Αρμολογήματος με Φυσικά Υλικά με τον μάστορα: Γιάννη Αλεφαντινό
25 έως 31 Ιουλίου 2021.

Αναλυτικό πρόγραμμα του εργαστηρίου/ δηλώσεις συμμετοχής θα βρείτε στην ιστοσελίδα μας: https://rodakas.org/

Ο Μιχάλης Χατζηγιάννης στo Ρέθυμνο
2021-07-25 21:30 - 23:30 | Φορτέτζα
Ο Μιχάλης Χατζηγιάννης ένας από τους πιο εμπνευσμένους και επιτυχημένους δημιουργούς και ερμηνευτές της γενιάς του, με τραγούδια που έχουν χαραχθεί βαθιά στην ψυχή μας , γνωρίζει πώς να γεμίζει το κοινό με μουσική, όμορφα συναισθήματα και καλή διάθεση!
Για φέτος το καλοκαίρι, το δίωρο πρόγραμμα που έχει ετοιμάσει μαζί με την ομάδα των εξαιρετικών μουσικών του, μας ταξιδεύει από τα διαχρονικά «Άγγιγμα Ψυχής» και «Πάρτι», μέχρι τα απόλυτα αγαπημένα «Δεν Φεύγω» και «Βυθός» και από τα ξεσηκωτικά «Για Σένα», «Χωρίς Αναπνοή» και «Χέρια Ψηλά» μέχρι το «Όλα ή Τίποτα»και «το Καλοκαίρι μου». Η «Σαϊτιά» και το πρόσφατα αγαπημένο «Χορεύω» έρχονται και συνοδεύουν τα ολοκαίνουρια «Μην αργείς» και «Κανένας μόνος»!

Τον συνοδεύουν οι μουσικοί :
Σόλωνας Αποστολάκης (πιάνο –πλήκτρα, ενορχήστρωση)
Σπύρος Μάζης (μπάσο)
Αλεφραγκής Μάκης(τύμπανα)
Ιάσωνας Μαυρογεώργος (ακουστική και ηλεκτρική κιθάρα)
Στέλιος Κατσατσίδης (ακορντεόν)
Οι Τεχνικοί ήχου:
Αντώνης Μωραΐτης
Σταύρος Συκιανάκης
Παραγωγή: Ιωάννης Τρουλλινός – LifeWorks Productions
ΠΡΟΠΩΛΗΣΗ
Βιβλιοπωλειο ΣΕΛΙΔΑ

Βιβλιοπαρουσίαση "Ρέθεμνος. Σημεία των Καιρών 3"
2021-07-28 20:30 - 23:00 | Online εκδήλωση
Παρουσίαση του βιβλίου Ρέθεμνος. Σημεία των Καιρών 3 του Μάνου Γοργοράπτη

Η παράσταση «Οθέλλος» στο Ρέθυμνο
2021-07-28 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
ΘΕΑΤΡΟ ΕΡΩΦΙΛΗ ΦΟΡΤΕΤΖΑ
ΡΕΘΥΜΝΟ

«Οθέλλος»
William Shakespeare
Τετάρτη 28 Ιουλίου 2021

Ένα από τα σπουδαιότερα έργα του παγκόσμιου ρεπερτορίου, το αξεπέραστο ερωτικό δράμα του William Shakespeare, «Οθέλλος», σκηνοθετούν ο Αιμίλιος Χειλάκης και ο Μανώλης Δούνιας με τον Γιάννη Μπέζο στον ομώνυμο ρόλο.
Το εξαιρετικά δημοφιλές έργο θα παρουσιαστεί σε μετάφραση του Διονύση Καψάλη και με πρωτότυπη μουσική του Δημήτρη Καμαρωτού.
Στους πρωταγωνιστικούς ρόλους ο Γιάννης Μπέζος (Οθέλλος), ο Αιμίλιος Χειλάκης (Ιάγος) και η Μυρτώ Αλικάκη (Αιμιλία). Βραβάντιος ο Κώστας Κορωναίος, Κάσσιος ο Αλέξανδρος Βάρθης και Δυσδαιμόνα, η Μάιρα Γραβάνη. Συμπρωταγωνιστούν οι: Κωνσταντίνος Γαβαλάς,
Κρις Ραντάνοφ, Μανώλης Δούνιας, Ελευθερία Κοντογεώργη, Νίκος Τσιμάρας.
Στον «Οθέλλο» ο Σαίξπηρ μιλάει για τον παράφορο έρωτα που αντιβαίνει σε φυλετικές, ηλικιακές και κοινωνικές διαφορές. Είναι μια τραγωδία για τη ζήλια, την προδομένη εμπιστοσύνη και το φόβο για οτιδήποτε ξένο και διαφορετικό. Ο έρωτας του έμπειρου και γενναίου Μαυριτανού στρατηγού με τη νεαρή και ευγενικής καταγωγής Βενετσιάνα καταρρίπτει τα στερεότυπα της εποχής, αλλά, αντί να γεφυρώσει τις διαφορές, κλονίζει τις βεβαιότητες και διαταράσσει τις κοινωνικές ισορροπίες.
Ο Οθέλλος, παρόλο που έχει διακριθεί χάρη στη γενναιότητα και το ήθος του και έχει ανέλθει σε αξιώματα, δεν καταφέρνει να ενταχθεί στην κοινωνία που ζει ως ισότιμο μέλος: εκτός από το χρώμα του δέρματός του και την καταγωγή του, τον εμποδίζει η ίδια του η ανασφάλεια. Παραμένει ο μαύρος, ο ξένος, ο κατώτερος.
Το έργο του Σαίξπηρ μιλάει ακόμα για την άσβεστη μανία του ανθρώπου να καταστρέψει οτιδήποτε ιδεατό, διαφορετικό ή ικανό να καταρρίψει τις υπάρχουσες κοινωνικές νόρμες, ενώ παράλληλα ασκεί κριτική στην υποκρισία της κοινωνίας που στην πρώτη ευκαιρία θα αποκαθηλώσει τους ευεργέτες της.
Βρισκόμαστε στη Βενετία την εποχή της ακμής της και ο Μαυριτανός Οθέλλος είναι ο πιο γενναίος και νικηφόρος στρατηγός της. Η απόφασή του να παντρευτεί μυστικά τη νεαρή, ευγενικής καταγωγής Δυσδαιμόνα προκαλεί την οργή του πατέρα της Βραβάντιου, που έξαλλος, απευθύνεται στον Δόγη της Βενετίας, θεωρώντας ότι ο Μαύρος ξελόγιασε το παιδί του. Όμως η Δυσδαιμόνα ομολογεί δημόσια τον έρωτά της και ο Δόγης, που χρειάζεται τον Οθέλλο, τον στέλνει στην Κύπρο να αντιμετωπίσει τους Τούρκους. Εκεί ο Ιάγος, ο σημαιοφόρος του, που μισεί τον Οθέλλο και θέλει να τον εκδικηθεί γιατί διάλεξε τον Κάσσιο και όχι εκείνον για υπασπιστή του, δηλητηριάζει το μυαλό του με την υποψία ότι η Δυσδαιμόνα και ο Κάσσιος έχουν ερωτική σχέση. Χρησιμοποιεί μάλιστα τη σύζυγο του Αιμιλία και τον αριστοκράτη Ροδρίγο για να τον εξαπατήσει. Ο Οθέλλος βυθίζεται στην τρέλα της ερωτικής ζήλιας, ενώ το μίσος του Ιάγου οδηγεί τον Οθέλλο στον όλεθρο.
ΣΥΝΤΕΛΕΣΤΕΣ
Μετάφραση: Διονύσης Καψάλης
Διασκευή: Μανώλης Δούνιας
Σκηνοθεσία: Αιμίλιος Χειλάκης – Μανώλης Δούνιας
Πρωτότυπη Μουσική: Δημήτρης Καμαρωτός
Σύλληψη σκηνικού χώρου: Αιμίλιος Χειλάκης
Διαμόρφωση σκηνικού χώρου: Κατερίνα Χάρου
Κοστούμια: Makis Tselios Atelier
Φωτισμοί: Νίκος Βλασόπουλος
Βοηθός Σκηνοθετών: Νίκος Τσιμάρας

ΔΙΑΝΟΜΗ
Οθέλλος: Γιάννης Μπέζος
Ιάγος: Αιμίλιος Χειλάκης
Αιμιλία: Μυρτώ Αλικάκη
Βραβάντιος: Κώστας Κορωναίος
Κάσσιος: Αλέξανδρος Βάρθης
Δυσδαιμόνα: Μάιρα Γραβάνη
Ροδρίγος: Κωνσταντίνος Γαβαλάς
Μοντάνος: Κρις Ραντάνοφ
Δόγης: Μανώλης Δούνιας
Μπιάνκα: Ελευθερία Κοντογεώργη
Λουδοβίκος: Νίκος Τσιμάρας

Ώρα έναρξης : 9.30 μμ
Προπώληση : viva.gr & ταμείο Θεάτρου
Τιμές εισιτηρίων : 20 € & 15 € (φοιτητικό, άνεργοι, ΑΜΕ κλπ)

Θεατρική παράσταση "Ο ταχυδρόμος"
2021-08-01 21:00 - 23:00 | Θέατρο Ερωφίλη, Λόφος Φορτέτζα, Ρέθυμνο
Η εταιρεία θεάτρου BEHOLDtheatregroup
παρουσιάζει σε περιοδεία στην Κρήτη
την παράσταση “Ο ταχυδρόμος”!
Η Εταιρεία Θεάτρου BEHOLDtheatregroupστο πλαίσιο της περιοδείας της στην Κρήτη , συμμετέχει στις εκδηλώσεις «Ηράκλειο – Καλοκαίρι 2021» του Δήμου Ηρακλείου και θα παρουσιάσει την

Πέμπτη 15 και την Παρασκευή 16 Ιουλίου στο Κηποθέατρο «Μ. Χατζιδάκις» στις 21:15 την παράσταση
«Ο Ταχυδρόμος»,

θεατρική διασκευή του ομώνυμου μυθιστορήματος του Γιώργου Παπαδάκη που κυκλοφορεί από τις εκδόσεις ΕΣΤΙΑ.

Το βραβευμένο μυθιστόρημα του Γιώργου Παπαδάκη (Κρατικό Βραβείο Μυθιστορήματος 2019) μεταφέρεται για πρώτη φορά στο θέατρο σε δραματουργική επεξεργασία και διασκευή Ίριδας Μπάμη και σκηνοθεσία Ρίας Μεντηλίδου.
Ο Αλέξης Δαφέρμος, είναι ένας νέος, μορφωμένος και ευφυής ταχυδρόμος που ασκεί το επάγγελμά του με μεράκι, ευαισθησία και αυταπάρνηση ακολουθώντας παράλληλα τις επιταγές της ορεινής μεταπολεμικής κρητικής κοινωνίας, όπου έχει μεγαλώσει και ζει . Όταν έρχεται η ώρα να παντρευτεί, η ζωή του αρχίζει να αλλάζει από τις επιλογές που οι άλλοι κάνουν για εκείνον και τις οποίες στωικά και σιωπηλά αποδέχεται χωρίς φαινομενικά να αντιδρά. Ώσπου έρχεται η στιγμή να ανακαλύψει την απάτη γύρω από το προξενιό του αλλά και το -καθοριστικό για την μετέπειτα εξέλιξη της πλοκής και της ζωής του-μυστικό της γυναίκας του. Και τότε, από απλός παρατηρητής μιας σκληρής πραγματικότητας μεταμορφώνεται στο κεντρικό πρόσωπο της δράσης, μέσα από μια αδιανόητη πράξη, επηρεάζοντας πλέον εκείνος τις ζωές όλων όσων τον περιτριγυρίζουν.
Οι αντικρουόμενες δυνάμεις του δημόσιου και του ιδιωτικού, της κοινωνίας και της προσωπικής ταυτότητας, των παράλογων εθίμων ή κοινωνικών πρέπει και της ανθρώπινης επιθυμίας και λαχτάρας για ζωή, ενός παλιού προπολεμικού κόσμου που αρνείται πεισματικά να αφήσει μια ρωγμή για να ανθίσει το νέο, το διαφορετικό, το ξένο.
Οι δύο αυτοί κόσμοι ανοίγονται και παρουσιάζονται στο κοινό με όλη την ομορφιά και απλότητα της ζωής. Μέσα από την αγάπη, το γέλιο, την ελπίδα αλλά και τη μοναξιά, τον πόνο, την -ανείπωτη- θλίψη.
Τρεις ηθοποιοί ζωντανεύουν την ιστορία επί σκηνής αναλαμβάνοντας όλα τα πρόσωπα του έργου, σε μια παράσταση που φτιάχνεται μπροστά στα μάτια μας, μέσα σε μια κοινωνία ίσως όχι και τόσο μακρινή τελικά από αυτήν του βιβλίου.

Ταυτότητα Παράστασης
Συγγραφέας: Γιώργος Παπαδάκης
Σκηνοθεσία: ΡίαΜεντηλίδου
Δραματουργική επεξεργασία: Ίριδα Μπάμη
Βοηθός σκηνοθέτη: Στέλλα Κουφάκη
Πρωτότυπη μουσική: Μανόλης Μανουσάκης
Σκηνογραφία: Εύη Καμπουράκη
Ενδυματολογία: Ευτυχία Τσουκαλά
Σχεδιασμός φωτισμού: Ελένη Χούμου
Φωτογραφίες: Μάνος Πολιτάκης
Σχέδιο αφίσας: Λευτέρης Κοντοπόδης
Σχεδιασμός αφίσας: Ευτυχία Τσουκαλά
Επί σκηνής: Αλίκη Ατσαλάκη, Σοφία Δερμιτζάκη, Θοδωρής Θεοδωρίδης
Παραγωγή: BEHOLD theatre group (https://m.facebook.com/BEHOLDTHEATREGROUP)
Στις ηχογραφήσεις της μουσικής της παράστασης συμμετείχαν επίσης οι : Νικόλας Χριστόπουλος (Κρουστά, ηχοληψία, μείξη), Γιάννης Χαρκούτσης (Κρουστά), Θέμης Πολυζωάκης (βιολί), Μιχάλης Κονταξακής (μαντολίνο)
Η παράσταση πραγματοποιείται με την υποστήριξη του Δήμου Ηρακλείου και
της ΔΗ.ΚΕ.Η.
Στοιχεία Παράστασης:
Ημερομηνία : Πέμπτη 15 Ιουλίου 2021
Παρασκευή 16 Ιουλίου 2021
Ώρα έναρξης: 9.15 μ.μ.
Χώρος: Κηποθέατρο «Μ.Χατζιδάκις» (είσοδος από Λ. Πλαστήρα)
Τιμή Εισιτηρίου: 12 € (γενική είσοδος), 10 € (μειωμένο για φοιτητές, ανέργους και άνω των 65), 5 € (μειωμένο για ΑμεΑ και σπουδαστές δραματικών σχολών)
Ισχύει Ατέλεια ΣΕΗ
Ηλεκτρονική προπώληση: Viva.gr και στο ταμείο του θεάτρου 1 ώρα πριν από την παράσταση αποκλειστικά με ανέπαφη συναλλαγή POS.
Στην παράσταση θα τηρηθούν όλα τα μέτρα έναντι του κορωνοϊού COVID-19, σύμφωνα με τις οδηγίες του Υπουργείου Πολιτισμού
Πρόγραμμα υπόλοιπων παραστάσεων στην Κρήτη
ΤΡΙΤΗ 20 ΙΟΥΛΙΟΥ : ΑΜΦΙΘΕΑΤΡΟ ΛΕΝΤΑΡΙΑΝΩΝ, ΧΑΝΙΑ
ΚΥΡΙΑΚΗ 1 ΑΥΓΟΥΣΤΟΥ: ΘΕΑΤΡΟ ΕΡΩΦΙΛΗ ΦΟΡΤΕΤΖΑΣ, ΡΕΘΥΜΝΟ

ΤΟ ΠΡΟΓΡΑΜΜΑ ΘΑ ΣΥΝΕΧΙΣΕΙ ΝΑ ΕΜΠΛΟΥΤΙΖΕΤΑΙ

Λίγα λόγια για την ομάδα
Η BEHOLD theatre group είναι μια επαγγελματική εταιρεία θεάτρου με έδρα το Ηράκλειο της Κρήτης. Συστάθηκε το 2021 από τους Θοδωρή Θεοδωρίδη και Ρία Μεντηλίδου με σκοπό να υποστηρίξει την καλλιτεχνική τους δραστηριότητα μετά την απόφασή τους να επιστρέψουν και να εγκατασταθούν μόνιμα στην Κρήτη.
Ο Θοδωρής Θεοδωρίδης γεννήθηκε το 1979 στο Ηράκλειο Κρήτης και είναι απόφοιτος της Δραματικής Σχολής Κ.Θ.Β.Ε. Εργάζεται ως ηθοποιός από το 2006 με φορείς και σκηνοθέτες ανά την Ελλάδα και από το 2017-2018 έχει ως βάση του το Ηράκλειο έχοντας από τότε σταθερή παρουσία ως ηθοποιός στο νησί της Κρήτης («Η Μαζώχτρα», σκην. Κ. Παπακωνσταντίνου, «Όσα η καρδιά μου στην καταιγίδα», σκην. Σ. Δερμιτζάκη, «Ταξιδεύοντας στην Κίνα», σκην. επιμ. Κ. Τσακιρέλλης, «Ο θεός της σφαγής», σκην. Κ. Μεταξάκης, «Στέφανος Σαχλίκης: τ’ άστρη όπου είναι άμετρα…», σκην. Γ. Αναστασάκης, «Ορέστης», σκην. Α. Περαντωνάκης κ.ά. )
Η Ρία Μεντηλίδου είναι γεννημένη το 1987 στη Θεσσαλονίκη. Απόφοιτη του Τμήματος Θεάτρου της Σχολής Καλών Τεχνών του Α.Π.Θ. και μεταπτυχιακή φοιτήτρια του Πανεπιστημίου Πελοποννήσου στον τομέα της Διδακτικής και Σκηνικής Πρακτικής του Θεάτρου. Εργάζεται από το 2011 ως βοηθός σκηνοθέτη και δραματουργός σε παραγωγές θεατρικών οργανισμών και ομάδων καθώς και ως θεατροπαιδαγωγός και εμψυχώτρια ομάδων θεάτρου παιδιών και ενηλίκων. Από το 2017-2018 έχει ως βάση της το Ηράκλειο όπου και εργάζεται στην Πρωτοβάθμια Εκπαίδευση ως αναπληρώτρια Θεατρικής Αγωγής και στα παιδικά και εφηβικά εργαστήρια θεάτρου της Σχολής Θεάτρου «Νότος».
Έγραψαν για το βιβλίο

«Ο «Ταχυδρόμος» είναι ένα δράμα στην ορεινή Κρήτη μιας περασμένης εποχής, αλλά αυτό είναι μόνο το αναγκαίο φόντο. Στον «Ταχυδρόμο» υπάρχουν η αλληγορία και ο καθρέφτης για όλους». Ν. Βατόπουλος, Η Καθημερινή
«Η αφήγηση του Γιώργου Παπαδάκη είναι ώριμη, ήσυχη, δίχως εξάρσεις, ακόμη κι όταν κορυφώνεται το δράμα, φτιαγμένη, θαρρείς, από την ύλη της σιωπής». Κ. Σχινά, AthensVoice
«(…)με κλειδί την αναζήτηση μυστικών και ψεμάτων ο αναγνώστης διατρέχει την κρητική επαρχία, περιδιαβαίνει τα κοινωνικά στοιχεία της εποχής και διερευνά το ήθος ανθρώπων και νοοτροπιών», Γιώργος Ν. Περαντωνάκης, BookPress

Ο συγγραφέας
Ο Γιώργος Ν. Παπαδάκης γεννήθηκε στο Ρέθυμνο το 1959. Σπούδασε Θεολογία, Φιλοσοφία και Ιστορία της Τέχνης στο Αριστοτέλειο Πανεπιστήμιο Θεσσαλονίκης και στο Πανεπιστήμιο του Στρασβούργου, απ’ όπου απέκτησε τον τίτλο του Διδάκτορα Φιλοσοφίας. Έχει ειδικευθεί στη μεσαιωνική τέχνη και στην τέχνη της πρώιμης Αναγέννησης. Υπηρετεί στη δευτεροβάθμια εκπαίδευση από το 1989 και σήμερα είναι Διευθυντής Σχολείου στην Αθήνα. Άλλα έργα του: “Ιστορία μιας ανοχύρωτης νιότης”, μυθιστόρημα, Εστία 1994, “Ο Ιούλιος δεν έχει τύψεις”, ποιητική συλλογή, Δωδώνη 1999, “Μικρή ιστορία του φωτός στη θρησκευτική τέχνη του Βυζαντίου και της Δύσης – το φως και το σώμα”, μονογραφία, ιδιωτική έκδοση, Αθήνα 2014, “Η πρώιμη Αναγέννηση στην Ιταλική ζωγραφική”, μελέτη, ιδιωτική έκδοση, Αθήνα, 2015.

Η παράσταση «Δυόμισι φόνοι κι ένα μπουλντόγκ» στις Μέλαμπες
2021-08-03 20:30 - 22:30 | μελαμπες, Δήμος Αγίου Βασιλείου
Στις Μέλαμπες, την Τρίτη 3 Αυγούστου, ώρα 20.30 στον Πολιτιστικό σύλλογο, θα πραγματοποιηθεί η θεατρική παράσταση από το Θέατρο Κρήτης «Δυόμισι φόνοι κι ένα μπουλντογκ» σε σκηνοθεσία Μιχάλη Μπαλαμουτσου.
Διοργάνωση: Δήμος Αγίου Βασιλείου – Πολιτιστικός Σύλλογος Μελάμπων.

Η «ΑΝΤΙΓΟΝΗ» του Σοφοκλή έρχεται στο Ρέθυμνο
2021-08-03 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
Η ΕΤΑΙΡΕΙΑ ΤΕΧΝΗΣ “Αrs Aeterna” , επαναλαμβάνει το καλοκαίρι του 2021 την παράσταση Αντιγόνη του Σοφοκλή, ένα από τα κορυφαία κείμενα της αρχαίας ελληνικής γραμματείας.
Με επικεφαλής τον Θανάση Παπαγεωργίου, έναν από τους κορυφαίους έλληνες ηθοποιούς, στο ρόλο του Κρέοντα και την Χριστίνα Χειλά Φαμέλη, μια από τις σημαντικότερες εκπροσώπους της νεότερης γενιάς, στο ρόλο της Αντιγόνης, η παράσταση επαναλαμβάνεται για περιορισμένο αριθμό παραστάσεων σε περιοδεία το καλοκαίρι του 2021.
Την σκηνοθεσία και την νέα επεξεργασία υπογράφει ο ΘΕΜΗΣ ΜΟΥΜΟΥΛΙΔΗΣ, με την συνεργασία του ΜΑΝΟΥ ΚΑΡΑΤΖΟΓΙΑΝΝΗ.
Το έργο
Η Θήβα, όπου βασίλευε η γενιά των Λαβδακιδών, βρίσκεται σε κατάσταση δεινής πολιτικής κρίσης. Οι δυο γιοι του τελευταίου βασιλιά, του Οιδίποδα, που χάθηκε χτυπημένος από τη βαριά κατάρα που κατατρύχει τους Λαβδακίδες, συγκρούονται για τη διαδοχή. Και, ενώ ο Ετεοκλής μένει να κυβερνά τη Θήβα, ο Πολυνείκης, εξόριστος, ξεσηκώνει στρατό από το Άργος για να επιτεθεί στην πόλη. Η επίθεση αποτυγχάνει, αλλά στη μάχη ο Ετεοκλής και ο Πολυνείκης αλληλοσκοτώνονται. Δεν απομένουν πλέον στη ζωή παρά οι δύο κόρες του Οιδίποδα, η Αντιγόνη και η Ισμήνη, τελευταίοι κρίκοι της αλυσίδας των Λαβδακιδών.
Η υπόθεση
Η τραγωδία ξεκινά την αυγή μετά τη νίκη των Θηβαίων. Ο Κρέοντας έχει αναλάβει τώρα την εξουσία. Ως στενότερος συγγενής των γιων του Οιδίποδα. Διατάζει να μείνει άταφος ο Πολυνείκης ως προδότης της πατρίδας του. Ορίζει ποινή θανάτου εναντίον οποιουδήποτε παραβάτη της διαταγής του. Η Αντιγόνη εξεγείρεται εναντίον της σκληρής προσταγής, που καταστρατηγεί τους άγραφους νόμους που προστατεύουν τους νεκρούς και προσβάλλει το ιερό αίσθημα της αδελφικής αγάπης. Αψηφώντας τον κίνδυνο επιχειρεί να θάψει τον αδελφό της. Αυτός ο αγώνας ανάμεσα στην Αντιγόνη και τον Κρέοντα για το νεκρό σώμα του Πολυνείκη, συμπυκνώνει όλες τις εγγενείς στην ανθρώπινη κατάσταση συγκρούσεις (αρσενικού και θηλυκού, παλαιού και νέου, ιδιωτικού και κοινωνικού, δίκαιου και νόμιμου, ύπαρξης και θνητότητας, ανθρώπινου και θείου). Η Αντιγόνη συλλαμβάνεται. Καταδικάζεται από τον Κρέοντα σε θάνατο. Ωστόσο, από τη στιγμή που ξεστομίζει τη θανατική της καταδίκη, ο Κρέων βαδίζει ήδη στον δρόμο που οδηγεί προς την καταστροφή του.
Ερμηνεύουν
ΘΑΝΑΣΗΣ ΠΑΠΑΓΕΩΡΓΙΟΥ
ΧΡΙΣΤΙΝΑ ΧΕΙΛΑ ΦΑΜΕΛΗ
ΝΤΟΡΑ ΜΑΚΡΥΓΙΑΝΝΗ
ΔΗΜΗΤΡΗΣ ΣΑΜΟΛΗΣ
ΜΑΝΟΣ ΚΑΡΑΤΖΟΓΙΑΝΝΗΣ
ΜΑΡΚΟΣ ΠΑΠΑΔΟΚΩΝΣΤΑΝΤΑΚΗΣ
Μετάφραση | ΠΑΝΑΓΙΩΤΑ ΠΑΝΤΑΖΗ
Σκηνοθεσία – Σκηνικό | ΘΕΜΗΣ ΜΟΥΜΟΥΛΙΔΗΣ
Συνεργάτης σκηνοθέτης | ΜΑΝΟΣ ΚΑΡΑΤΖΟΓΙΑΝΝΗΣ
Κοστούμια | ΠΑΝΑΓΙΩΤΑ ΚΟΚΚΟΡΟΥ
Μουσική | ΣΤΑΥΡΟΣ ΓΑΣΠΑΡΑΤΟΣ
Φωτισμοί | ΝΙΚΟΣ ΣΩΤΗΡΟΠΟΥΛΟΣ
Φωτογραφίες | ΑΓΓΕΛΙΚΗ ΚΟΚΚΟΒΕ
Βοηθός σκηνοθέτη | ΒΙΚΥ ΠΑΝΑΓΙΩΤΟΠΟΥΛΟΥ
Δ/ση παραγωγής | ΣΤΑΜΑΤΗΣ ΜΟΥΜΟΥΛΙΔΗΣ, ΧΡΙΣΤΙΝΑ ΜΠΑΛΛΑ
Επικοινωνία | ΕΙΡΗΝΗ ΛΑΓΟΥΡΟΥ
Παραγωγή | Ars Aeterna, 5η Εποχή Τέχνης

«ΝΑΙ»: Συναυλία της εθελοντικής ομάδας αγάπης «ΚΑΝΕΙΣ ΧΩΡΙΣ ΦΑΓΗΤΟ»
2021-08-04 21:00 - 23:00 | Φορτέτζα
Με τη διοργάνωση της Περιφέρειας Κρήτης συνεχίζονται οι μουσικές εκδηλώσεις με τίτλο: «ΝΑΙ» σε όλη την Κρήτη.
Η μουσική παρέα, της εθελοντικής ομάδας αγάπης με την επωνυμία «ΚΑΝΕΙΣ ΧΩΡΙΣ ΦΑΓΗΤΟ» θα αποτελείται από τους: Βάλλια Ειρηναίου, Μάνο Μακρόπουλο, Πόπη Ξενικάκη και Στρατό Κούμπα.
Η μουσική βόλτα συνεχίζεται την Τετάρτη 4 Αυγούστου στη Φορτέτζα Ρεθύμνου.
Ώρα έναρξης: 21.00
Στην εκδήλωση θα εφαρμοστούν όλα τα προβλεπόμενα μέτρα πρόληψης κατά της διασποράς του κορωνοϊού Covid– 19.

Ο Γιάννης Χαρούλης στο Ρέθυμνο
2021-08-05 21:00 - 23:30 | Στάδιο Γάλλου, Γάλλος, Ρέθυμνο, Ρέθυμνο
Γιάννης Χαρούλης
Στάδιο Γάλλου Ρεθύμνου
5 Αυγούστου

Ο Γιάννης Χαρούλης και η μουσική του παρέα, μας προσκαλούν να αισθανθούμε, να μοιραστούμε και κυρίως να ξανασμίξουμε, υπό τον ήχο αγαπημένων μας τραγουδιών. Μπορεί τα φιλιά, οι αγκαλιές και ο χορός να απουσιάζουν, η ανάγκη μας όμως να ιδωθούμε ξανά, μοιάζει μεγαλύτερη από ποτέ αυτό το καλοκαίρι.Το ραντεβού μας ανανεώνεται κάτω από τον έναστρο ουρανό,ώστε να θυμηθούμε όλοι τη σημασία του να «είμαστε μαζί» και να δημιουργήσουμε μια μεγάλη «μουσική αγκαλιά».

Ας γεμίσουν λοιπόν οι αποστάσεις μεταξύ μας με τις φωνές και τα τραγούδια μας.

Μαζί του οι μουσικοί:
Λευτέρης Ανδριώτης/Λύρα
Βασίλης Μπαχαρίδης/Κρουστά
Θανάσης Τζίνγκοβιτς/Ηλεκτρική Κιθάρα
Πάνος Τόλιος /Κρουστά
Ορέστης Μπενέκας/Πλήκτρα
Mark Nieuwenhuis/Τρομπέτα
Σχεδιασμός Ήχου: Παναγιώτης Ριζόπουλος- Νίκος Κωνσταντάκης
Σχεδιασμός Φωτισμού: Μαρία Βενετάκη

Προπώληση
https://www.ticketservices.gr/event/giannis-xaroulis-2021

Εισιτήρια
15€ – Γενικό
12€ ανέργων – φοιτητικό – ΑΜΕΑ – άνω των 65 ετών
Ώρα έναρξης : 21.00
Οι πόρτες ανοίγουν : 19.00

Πρωτόκολλο Covid:
 Η χρήση μάσκας κατά την είσοδο, έξοδο και παραμονή σας στον χώρο
είναι υποχρεωτική.
 Οι πόρτες ανοίγουν στις 19.00, για την αποφυγή συγχρωτισμού και τη
διευκόλυνση της ροής παρακαλούμε να προσέλθετε από εκείνη την
ώρα.
 Αντίστοιχα και η αναχώρηση θα γίνεται τμηματικά, με τον ίδιο τρόπο.
 Οι ταξιθέτες θα φροντίζουν για τη ροή του κόσμου, την τήρηση των
αποστάσεων και την αποφυγή του οποιουδήποτε συνωστισμού.
 Η εκδήλωση είναι αποκλειστικά για καθήμενους.

Γιάννης Χαρούλης live
2021-08-05 21:00 - 23:30 | Στάδιο Γάλλου, Γάλλος, Ρέθυμνο, Ρέθυμνο
Γιάννης Χαρούλης
Στάδιο Γάλλου Ρεθύμνου
5 Αυγούστου

Ο Γιάννης Χαρούλης και η μουσική του παρέα, μας προσκαλούν να αισθανθούμε, να μοιραστούμε και κυρίως να ξανασμίξουμε, υπό τον ήχο αγαπημένων μας τραγουδιών. Μπορεί τα φιλιά, οι αγκαλιές και ο χορός να απουσιάζουν, η ανάγκη μας όμως να ιδωθούμε ξανά, μοιάζει μεγαλύτερη από ποτέ αυτό το καλοκαίρι.Το ραντεβού μας ανανεώνεται κάτω από τον έναστρο ουρανό,ώστε να θυμηθούμε όλοι τη σημασία του να «είμαστε μαζί» και να δημιουργήσουμε μια μεγάλη «μουσική αγκαλιά».

Ας γεμίσουν λοιπόν οι αποστάσεις μεταξύ μας με τις φωνές και τα τραγούδια μας.

Μαζί του οι μουσικοί:
Λευτέρης Ανδριώτης/Λύρα
Βασίλης Μπαχαρίδης/Κρουστά
Θανάσης Τζίνγκοβιτς/Ηλεκτρική Κιθάρα
Πάνος Τόλιος /Κρουστά
Ορέστης Μπενέκας/Πλήκτρα
Mark Nieuwenhuis/Τρομπέτα
Σχεδιασμός Ήχου: Παναγιώτης Ριζόπουλος- Νίκος Κωνσταντάκης
Σχεδιασμός Φωτισμού: Μαρία Βενετάκη
Εισιτήρια
15€ – Γενικό
12€ ανέργων – φοιτητικό – ΑΜΕΑ – άνω των 65 ετών
Ώρα έναρξης : 21.00
Οι πόρτες ανοίγουν : 19.00

Πρωτόκολλο Covid:
 Η χρήση μάσκας κατά την είσοδο, έξοδο και παραμονή σας στον χώρο
είναι υποχρεωτική.
 Οι πόρτες ανοίγουν στις 19.00, για την αποφυγή συγχρωτισμού και τη
διευκόλυνση της ροής παρακαλούμε να προσέλθετε από εκείνη την
ώρα.
 Αντίστοιχα και η αναχώρηση θα γίνεται τμηματικά, με τον ίδιο τρόπο.
 Οι ταξιθέτες θα φροντίζουν για τη ροή του κόσμου, την τήρηση των
αποστάσεων και την αποφυγή του οποιουδήποτε συνωστισμού.
 Η εκδήλωση είναι αποκλειστικά για καθήμενους.

Θεατρική παράσταση "Το νυφικό κρεβάτι"
2021-08-06 21:00 - 23:30 | Θέατρο Ερωφίλη, Λόφος Φορτέτζα, Ρέθυμνο
« ΤΟ ΝΥΦΙΚΟ ΚΡΕΒΑΤΙ »
Η αριστουργηματική κωμωδία
του Γιαν Ντε Χάρτογκ
θα περιοδεύσει στις γειτονιές της Ελλάδας την καλοκαιρινή σεζόν 2021
Διασκευή – απόδοση: Αλέξανδρος Ρήγας – Δημήτρης Αποστόλου
Σκηνοθεσία Αλέξανδρος Ρήγας
Με τους Πηνελόπη Αναστασοπούλου – Ορέστη Τζιόβα
Την αριστουργηματική κωμωδία «ΤΟ ΝΥΦΙΚΟ ΚΡΕΒΑΤΙ» του Ολλανδού συγγραφέα Jan de Hartog (Γιαν Ντε Χάρτογκ), που έχει γοητεύσει τις θεατρικές πρωτεύουσες Ευρώπης και Αμερικής σε εκατοντάδες ανεβάσματα από το 1951 που έκανε πρεμιέρα έως και σήμερα, παρουσιάζει φέτος σε μεγάλη καλοκαιρινή περιοδεία σε όλη την Ελλάδα η εταιρεία θεατρικών παραγωγών «Μέθεξις» του Χρήστου Τριπόδη, σε διασκευή – απόδοση Αλέξανδρου Ρήγα – Δημήτρη Aποστόλου και σκηνοθεσία Αλέξανδρου Ρήγα, με πρωταγωνιστές την Πηνελόπη Αναστασοπούλου και τον Ορέστη Τζιόβα.
Το έργο είναι μια τρυφερή κωμωδία που παρουσιάζει έναν άντρα και μια γυναίκα από την γνωριμία τους και την πρώτη νύχτα του γάμου τους μέχρι και το τέλος της ζωής τους, με κέντρο πάντα το συζυγικό κρεβάτι.
Η Αγνή και ο Μάικ, οι ήρωες του έργου συναντιούνται, ερωτεύονται, παντρεύονται, αγαπιούνται, μεγαλώνουν ουσιαστικά μαζί, όπως μεγαλώνουν και τα παιδιά τους, περνάνε όλες τις δυσκολίες που προκύπτουν από την απιστία του ενός προς τον άλλον, ζούνε και προσπαθούν μαζί να αντιμετωπίσουν την εφηβεία των παιδιών τους, το φευγιό των παιδιών από το σπίτι, τους ομηρικούς καβγάδες τους που καταλήγουν πάντα σε γλυκούς συμβιβασμούς, την αμφισβήτηση του ενός προς τον άλλον, μέχρι και το τέλος που αποφασίζουν να απομονωθούν σε ένα μικρό σπίτι στην εξοχή δίπλα στη θάλασσα.
Το μεγάλο τους μυστικό είναι ότι είναι πάντα μαζί και ότι μαθαίνουν μαζί τον τρόπο, να αγαπάει ο ένας τον άλλον.
Το νυφικό κρεβάτι είναι ένας ύμνος στη συντροφικότητα, ένας ύμνος στην αγάπη και ένα σχόλιο κωμικό αλλά και συναισθηματικό πάνω στον έγγαμο βίο.
Ο συγγραφέας με εξαιρετικές δόσεις χιούμορ και συναισθήματος, πέτυχε να κρατά αμείωτο το ενδιαφέρον του κοινού για το έργο εδώ και 70 χρόνια μόνο και μόνο γιατί προτρέπει τους ανθρώπους, να κάνουν το πιο δύσκολο πράγμα στον κόσμο, που είναι ταυτόχρονα και το πιο απλό:
Να μάθουν να αγαπιούνται…

Info: Το έργο πρωτοανέβηκε στην Ελλάδα το 1957 με την Έλλη Λαμπέτη και τον Δημήτρη Χορν, στη συνέχεια το 1977 με την Αλίκη Βουγιουκλάκη και τον Γιάννη Φέρτη και το 2000 με το Νίκο Σεργιανόπουλο και τη Ρένια Λουιζίδου. Και στα 3 αυτά πιο γνωστά ανεβάσματα του το έργο σημείωσε εξαιρετική εμπορική και καλλιτεχνική επιτυχία.
Να σημειώσουμε ότι σε όλα τα θέατρα που θα παρουσιαστεί η παράσταση, θα τηρηθούν οι συγκεκριμένες οδηγίες που θα ανακοινώσει το Υπουργείο Πολιτισμού ώστε να «παραμείνουμε όλοι ασφαλείς»

ΤΟ ΝΥΦΙΚΟ ΚΡΕΒΑΤΙ (ΚΑΛΟΚΑΙΡΙΝΗ ΠΕΡΙΟΔΕΙΑ 2021)
Συγγραφέας : Γιαν Ντε Χάρτογκ
Διασκευή – Απόδοση : Αλέξανδρος Ρήγας – Δημήτρης Αποστόλου
Σκηνοθεσία: Αλέξανδρος Ρήγας
Πρωταγωνιστούν: Πηνελόπη Αναστασοπούλου – Ορέστης Τζιόβας
Πιάνο: Αντώνης Παλαμάρης
Βοηθός σκηνοθέτη: Δημήτρης Αγοράς
Φωτισμοί: Πέτρος Γάλλιας
Ενδυματολόγος: Ελένη Μπλέτσα
Φωτογράφιση: Zak Viemon
Make up artist: Αφροδίτη Μησιακούλη
Κομμώσεις: Κωνσταντίνος Κρητικός

Έναρξη παραστάσεων: 30 ΙΟΥΝΙΟΥ
Λήξη παραστάσεων: Μέσα Σεπτεμβρίου
Ώρα έναρξης: 21:15
Διάρκεια παράστασης: 100 λεπτά

Εισιτήρια:
Γενική είσοδος: 15€
Ειδικές τιμές για ανέργους, συνταξιούχους, φοιτητές: 12€
Group άνω των 20 ατόμων: 10€
Προπώληση: https://www.viva.gr/tickets/theater/periodeia/to-nyfiko-krevati
Τιμή εισιτηρίου προπώλησης: 12€

Πρόγραμμα καλοκαιρινής περιοδείας 2021 «ΤΟ ΝΥΦΙΚΟ ΚΡΕΒΑΤΙ»
ΙΟΥΝΙΟΣ
ΤΕΤΑΡΤΗ 30 ΗΛΙΟΥΠΟΛΗ – ΘΕΑΤΡΟ ΑΛΣΟΥΣ Δ.ΚΙΝΤΗΣ

ΙΟΥΛΙΟΣ
ΠΕΜΠΤΗ 1 ΕΛΛΗΝΙΣ ΚΙΝΗΜΑΤΟΘΕΑΤΡΟ
ΔΕΥΤΕΡΑ 5 ΠΕΤΡΟΥΠΟΛΗ – ΘΕΑΤΡΟ ΠΕΤΡΑΣ
ΤΡΙΤΗ 6 ΠΑΠΑΓΟΥ – ΚΗΠΟΘΕΑΤΡΟ ΠΑΠΑΓΟΥ – ΧΟΛΟΡΓΟΥ
ΤΕΤΑΡΤΗ 7 ΝΙΚΑΙΑ – ΚΗΠΟΘΕΑΤΡΟ
ΠΕΜΠΤΗ 8 ΓΕΡΑΚΑΣ – ΣΙΝΕ ΓΕΡΑΚΑΣ
ΚΥΡΙΑΚΗ 11 ΛΑΜΙΑ – ΘΕΡΙΝΟ ΔΗΜΟΤΙΚΟ ΘΕΑΤΡΟ
ΔΕΥΤΕΡΑ 12 ΚΟΖΑΝΗ – ΥΠΑΙΘΡΙΟ ΔΗΜΟΤΙΚΟ ΘΕΑΤΡΟ ΚΟΖΑΝΗΣ
ΤΡΙΤΗ 13 ΤΡΙΚΑΛΑ – ΥΠΑΙΘΡΙΟ ΘΕΑΤΡΟ ΚΑΣΤΡΟΥ
ΤΕΤΑΡΤΗ 14 ΛΑΡΙΣΑ – ΚΗΠΟΘΕΑΤΡΟ ΑΛΚΑΖΑΡ
ΠΕΜΠΤΗ 15 ΚΑΤΕΡΙΝΗ – ΔΗΜΟΤΙΚΟ ΘΕΑΤΡΟ ΠΑΡΚΟΥ
ΠΑΡΑΣΚΕΥΗ 16 ΚΟΜΟΤΗΝΗ- ΔΗΜΟΤΙΚΟ ΘΕΡΙΝΟ ΘΕΑΤΡΟ ΚΟΜΟΤΗΝΗΣ
ΣΑΒΒΑΤΟ 17 ΑΛΕΞ/ΠΟΛΗ – ΘΕΑΤΡΟ ΑΛΤΙΝΑΛΜΑΖΗ
ΚΥΡΙΑΚΗ 18 ΟΡΕΣΤΙΑΔΑ – ΘΕΡΙΝΟ ΘΕΑΤΡΟ ΟΡΕΣΤΙΑΔΑΣ
ΔΕΥΤΕΡΑ 19 ΞΑΝΘΗ- ΘΕΡΙΝΟ ΔΗΜΟΤΙΚΟ ΘΕΑΤΡΟ
ΤΡΙΤΗ 20 ΔΡΑΜΑ – ΘΕΑΤΡΟ ΣΩΚΡΑΤΗΣ ΔΗΜΗΤΡΙΑΔΗΣ
ΤΕΤΑΡΤΗ 21 ΚΑΒΑΛΑ – ΘΕΑΤΡΟ ΚΑΣΤΡΟΥ ΚΑΒΑΛΑΣ
ΠΕΜΠΤΗ 22 ΚΑΣΤΟΡΙΑ – ΘΕΑΤΡΟ ΤΟΥ ΒΟΥΝΟΥ
ΠΑΡΑΣΚΕΥΗ 23 ΝΑΟΥΣΑ – ΘΕΡΙΝΟ ΔΗΟΤΙΚΟ ΘΕΑΤΡΟ ΝΑΟΥΣΑΣ
ΣΑΒΒΑΤΟ 24 Ν.ΠΟΡΟΙ – ΘΕΡΙΝΟ ΣΙΝΕΜΑ ΒΙΚΤΩΡΙΑ
ΚΥΡΙΑΚΗ 25 ΒΟΛΟΣ – ΑΝΟΙΧΤΟ ΔΗΜΟΤΙΚΟ ΘΕΑΤΡΟ Ν.ΙΩΝΙΑΣ
ΤΕΤΑΡΤΗ 28 ΣΑΡΩΝΙΔΑ – ΚΙΝΗΜΑΤΟΘΕΑΤΡΟ ΤΡΙΑΝΟΝ
ΠΕΜΠΤΗ 29 ΚΙΑΤΟ
ΠΑΡΑΣΚΕΥΗ 30 ΛΑΥΡΙΟ – ΚΙΝΗΜΑΤΟΘΕΑΤΡΟ «ΤΑ ΧΡΟΝΙΑ ΤΗΣ ΑΘΩΟΤΗΤΑΣ»
ΑΥΓΟΥΣΤΟΣ
ΚΥΡΙΑΚΗ 1 ΗΡΑΚΛΕΙΟ – ΚΗΠΟΘΕΑΤΡΟ Ν.ΚΑΖΑΤΖΑΚΗΣ
ΔΕΥΤΕΡΑ 2 ΧΑΝΙΑ – ΘΕΑΤΡΟ ΑΝΑΤΟΛΙΚΗΣ ΤΑΦΡΟΥ
ΤΡΙΤΗ 3 ΑΓ.ΝΙΚΟΛΑΟΣ – ΠΛΑΖ ΕΟΤ
ΤΕΤΑΡΤΗ 4 ΙΕΡΑΠΕΤΡΑ – 3ο ΓΥΜΝΑΣΙΟ ΙΕΡΑΠΕΤΡΑΣ – ΚΥΡΒΕΙΑ
ΠΕΜΠΤΗ 5 ΣΗΤΕΙΑ – ΑΛΣΟΣ ΧΛΟΥΒΕΡΑΚΗ
ΠΑΡΑΣΚΕΥΗ 6 ΡΕΘΥΜΝΟ – ΘΕΑΤΡΟ ΕΡΩΦΙΛΗ ΦΟΡΤΕΤΖΑ
ΚΥΡΙΑΚΗ 8 ΑΡΓΟΣΤΟΛΙ – ΑΥΛΕΙΟΣ ΧΩΡΟΣ ΞΕΝΙΑ
ΔΕΥΤΕΡΑ 9 ΚΑΒΑΣΙΛΑ – ΑΝΟΙΧΤΟ ΘΕΑΤΡΟ ΚΑΒΑΣΙΛΩΝ
ΤΕΤΑΡΤΗ 11 ΧΙΟΣ – ΘΕΑΤΡΟ ΚΑΣΤΡΟΜΗΝΑ
ΠΕΜΠΤΗ 12 ΜΥΤΙΛΗΝΗ – ΘΕΑΤΡΟ ΚΑΣΤΡΟΥ
ΔΕΥΤΕΡΑ 16 ΠΟΡΤΟ ΡΑΦΤΗ – ΚΙΝΗΜΑΤΟΘΕΑΤΡΟ ΑΛΕΞ
ΤΡΙΤΗ 17 ΝΕΑ ΜΑΚΡΗ – ΑΘΛΗΤΙΚΟ ΚΑΙ ΠΟΛΙΤΙΣΤΙΚΟ ΚΕΝΤΡΟ Ν.
ΜΑΚΡΗΣ
ΤΕΤΑΡΤΗ 18 ΜΟΥΔΑΝΙΑ – ΑΜΦΙΘΕΑΤΡΟ Ν.ΜΟΥΔΑΝΙΩΝ
ΠΕΜΠΤΗ 19 ΑΣΠΡΟΒΑΛΤΑ – ΘΕΡΙΝΟ ΔΗΜΟΤΙΚΟ ΘΕΑΤΡΟ
ΑΣΠΡΟΒΑΛΤΑΣ
ΠΑΡΑΣΚΕΥΗ 20 ΣΙΒΗΡΗ – ΑΜΦΙΘΕΑΤΡΟ ΣΙΒΗΡΗΣ
ΣΑΒΒΑΤΟ 21 ΗΓΟΥΜΕΝΙΤΣΑ
ΚΥΡΙΑΚΗ 22 ΚΕΡΚΥΡΑ – ΜΟΝ ΡΕΠΟ Ρ.ΒΛΑΧΟΠΟΥΛΟΥ
ΔΕΥΤΕΡΑ 23 ΙΩΑΝΙΝΑ – ΥΠΑΙΘΡΙΟ ΘΕΑΤΡΟ ΕΗΜ-ΦΡΟΝΤΖΟΥ
ΤΕΤΑΡΤΗ 25 ΘΕΣΣΑΛΟΝΙΚΗ – ΘΕΑΤΡΟ ΚΗΠΟΥ
ΠΕΜΠΤΗ 26 ΘΕΣΣΑΛΟΝΙΚΗ – ΘΕΑΤΡΟ ΚΗΠΟΥ
ΔΕΥΤΕΡΑ 30 ΒΡΙΛΗΣΣΙΑ – ΘΕΑΤΡΟ ΒΡΙΛΗΣΣΙΩΝ ΑΛΙΚΗ ΒΟΥΓΙΟΥΚΛΑΚΗ
ΣΕΠΤΕΜΒΡΙΟΣ
ΤΕΤΑΡΤΗ 1 ΚΑΛΑΜΑΤΑ – ΘΕΑΤΡΟ ΚΑΣΤΡΟΥ ΚΑΛΑΜΑΤΑΣ

Χορηγός επικοινωνίας: Ήχος fm 94.2

Γεωργία Νταγάκη live
2021-08-09 21:00 - 23:30 | Θέατρο Μυθωδία, Γεράνι
Το καλοκαίρι είναι εδώ και η Γεωργία Νταγάκη είναι έτοιμη να το μοιραστεί μαζι μας! Η ανυπομονησία για το αντάμωμα κι η ανάγκη για το «μαζί», ξορκίζει την «ξενιτιά» των δύσκολων ημερών που περάσαμε και δίνει στο καλοκαίρι μας την ελπίδα!
Η Γεωργία Νταγάκη είναι έτοιμη να ταξιδέψει με «το καράβι της φυγής» για να συναντήσει «σώμα με σώμα» το κοινό της μετά από 9 μήνες απουσίας!
Θα μας παρουσιάσει το ολοκαίνουργιο κόκκινο album της με τίτλο «Πάθος», σε ένα πρόγραμμα γεμάτο με σπουδαία τραγούδια που θα ερμηνεύσει ξεχωριστά με τον δικό της μοναδικό τρόπο! Απολαύστε την χωρίς «Φόβο» αλλά με πολύ «Πάθος»!!!
Μαζί της οι μουσικοί Βαγγέλης Στεφανόπουλος, πλήκτρα, Μιχάλης Ατσάλης, κιθάρες, Λουκάς Καλαντζάκος τύμπανα
Εισιτήρια : https://www.viva.gr/tickets/festival/music/giorgia-ntagaki-sto-theatro-mythodia/

Η θεατρική παράσταση «ΟΙ ΜΠΑΜΠΟΥΛΕΣ» στα Ανώγεια
2021-08-09 21:00 - 23:30 | Ανώγεια
Με τη διοργάνωση της Περιφέρειας Κρήτης η περιοδεία της θεατρική παράσταση «Οι Μπαμπούλες» συνεχίζεται στην Κρήτη. Πρόκειται για την κωμωδία του Αλφρέντο Σανθόλ σε σκηνοθεσία Νικορέστη Χανιωτάκη. Τη Δευτέρα 9 Αυγούστου 2021 και ώρα 21.00, οι «Μπαμπούλες» παρουσιάζονται στα Ανώγεια, στο Θέατρο Νίκος Ξυλούρης. Η παράσταση πραγματοποιείται με τη στήριξη του Δήμου Ανωγείων.

Λίγα λόγια για το έργο
Οι «Μπαμπούλες» είναι μια κωμωδία που διηγείται τους καβγάδες δύο αδελφών για το πατρικό σπίτι που κληρονόμησαν, έναν χώρο γεμάτο αναμνήσεις από την παιδική τους ηλικία, αλλά με ένα μειονέκτημα: από μπροστά του περνά η εθνική οδός! Για την Λεμονίτσα (Νίτσα) το σπίτι είναι σημαντικότερο απ’ τον θόρυβο, ενώ για την Τριανταφυλίτσα (Λίτσα) είναι πιο σημαντική η σιωπή από το σπίτι. Επειδή η Νίτσα έχει αποφασίσει να μείνει στο σπίτι, απελπισμένη η Λίτσα, προσλαμβάνει τους Μπαμπούλας Brothers, δύο αδέλφια που παριστάνουν τα φαντάσματα για να τρομάξουν ανθρώπους και να τους διώξουν από κάπου. Την ίδια στιγμή, η Νίτσα, που χρειάζεται χρήματα, νοικιάζει ένα δωμάτιο του σπιτιού ως Airbnb και καταφθάνουν οι πρώτοι πελάτες, δύο αδέρφια ο Ζαχαρίας κι η Ζαχαρούλα. Έλα όμως που αυτοί οι δύο είναι πραγματικά φαντάσματα! Τι θα συμβεί όταν αυτοί οι έξι άνθρωποι -ζώντες και μη ζώντες- βρεθούν στο ίδιο σπίτι το ίδιο Σαββατοκύριακο;

Συντελεστές:
Μετάφραση Μαρία Χατζηεμμανουήλ
Σκηνοθεσία Νικορέστης Χανιωτάκης
Σκηνικά-Κοστούμια Αρετή Μουστάκα
Βοηθός σκηνογράφου Φραντζέσκα Μπούτση
Σχεδιασμός φωτισμών Χριστίνα Θανάσουλα
Φωτογραφίες Αγγελική Κοκκοβέ
Παραγωγή Θοδωρής Μαροσούλης
Διανομή (με σειρά εμφάνισης):
Τριανταφυλίτσα (Λίτσα) Ελένη Βαΐτσου
Λεμονίτσα (Νίτσα) Αντιγόνη Ψυχράμη
Φώτης Δημήτρης Μακαλιάς
Κοσμάς Αντώνης Κρόμπας
Ζαχαρίας Γιώργος Χρανιώτης
Ζαχαρούλα Σοφία Μανωλάκου

ECLECTRIC TUESDAYS | FUNKY-SOULFUL-POP-DANCE-DISCO
2021-08-10 21:00 - 23:30 | Cavo, Ακρωτηρίου 13, Ρέθυμνο, Κουμπές
Eclectric Tuesdays | House Music | Dj Gilt | 21:00
Οι Τρίτες στο Cavo Bar Restaurant γίνονται εκλεκτές & ηλεκτρικές.
Summer Vibes On by DJ Manolis Liodakid

«Η Μάχη στο Κακό Ρυάκι Μελάμπων - Πάσχα 1822»
2021-08-11 20:30 - 23:30 | μελαμπες, Δήμος Αγίου Βασιλείου
Εκδήλωση με θέμα « Η Μάχη στο Κακό Ρυάκι Μελάμπων – Πάσχα 1822», θα πραγματοποιηθεί την Τετάρτη 11 Αυγούστου στις 8.30 μμ στη δυτική αυλή του δημοτικού σχολείου Μελάμπων.

Θα παρουσιαστούν νέα στοιχεία, όπως αυτά διασώθηκαν από τον Νικόλαο Γ. Φωτάκη(Καπετανάκη)( 1848 -1916), Οπλαρχηγό Α΄ Τάξης επ. Αγίου Βασιλείου – Νομικό – Συγγραφέα, γιο του αρχηγού της Μάχης Φουτοδάσκαλου.
Στην εκδήλωση θα παρουσιασθούν: •Λεπτομέρειες της νικηφόρου Μάχης – Ψηφιακή απεικόνιση των γεγονότων •Μελοποιημένο ποίημα αφιερωμένο στη Μάχη •Εικονική επίσκεψη στο σημείο ανέγερσης του μνημείου της Μάχης
Παρουσίαση υλικού: Αντώνης Ε. Τσουρδαλάκης – καθ. Β/θμιας Ρεθύμνου Ανάγνωση κειμένων: Νίκος Κ. Μαργαρίτης – σ. καθ, π. Γυμνασιάρχης Μελάμπων Συντονιστής: Γιώργος Π. Φραντζεσκάκης -π. Πρ. Συλλ. Μελαμπιανών Αθήνας
Tα μουσεία, Σχολικό και Υφαντικής , θα δέχονται επισκέπτες με ελεύθερη είσοδο.
Μετά το πέρας της εκδήλωσης θα προσφερθεί παραδοσιακό κέρασμα.
Θα τηρηθούν όλα τα προβλεπόμενα μέτρα για την πανδημία
Την εκδήλωση διοργανώνουν ο Δήμος Αγ. Βασιλείου και η Τοπική Κοινότητα Μελάμπων

Θεατρική παράσταση "Ιφιγένεια η εν Ταύροις"
2021-08-11 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
ΘΕΑΤΡΟ «ΕΡΩΦΙΛΗ ΦΟΡΤΕΤΖΑ»
ΡΕΘΥΜΝΟ
Ιφιγένεια η εν Ταύροις
ΤΕΤΑΡΤΗ 11 ΑΥΓΟΥΣΤΟΥ 2021

Την πρώτη του σκηνοθεσία στο Αρχαίο Θέατρο της Επιδαύρου, παρουσίασε ο Γιώργος Νανούρης σε τρεις παραστάσεις με κατάμεστο θέατρο, με την παράσταση «Ιφιγένεια η εν Ταύροις» του Ευριπίδη, σε μετάφραση Γιώργου Ιωάννου.
Μετά τη μεγάλη επιτυχία που σημείωσε η παράσταση στην Επίδαυρο, με 14.500 θεατές σε 3 ημέρες, θα ταξιδέψει σε ανοιχτά θέατρα της χώρας.
Ο Γιώργος Νανούρης συναντιέται και πάλι με την Λένα Παπαληγούρα, τον Μιχάλη Σαράντη, αλλά και με την Χάρις Αλεξίου που επέστρεψε ξανά στο θέατρο για την πρώτη της εμφάνιση στην Επίδαυρο. Ο Νίκος Ψαρράς, ο Πυγμαλίωνας Δαδακαρίδης, ο Προμηθέας Αλειφερόπουλος, η Κίττυ Παϊταζόγλου και ένας εξαμελής χορός πρωταγωνιστούν επίσης σε αυτόν τον εξαιρετικό θίασο.
Τι σημαίνει να είσαι εξόριστος και ξένος; Πώς ξεφεύγει ο άνθρωπος από το παρελθόν και τη μοίρα του; Μέσα στα συντρίμμια του Πελοποννησιακού Πολέμου, σε μια περίοδο κρίσης – που θυμίζει, με έναν τρόπο, τη σημερινή – ο Ευριπίδης γράφει την Ιφιγένεια η εν Ταύροις, εξυμνώντας το μεγαλείο της αδερφικής αγάπης και τις μεγάλες αξίες που βλέπει να χάνονται.
ΣΥΝΤΕΛΕΣΤΕΣ
Μετάφραση: Γιώργος Ιωάννου
Σκηνοθεσία: Γιώργος Νανούρης
Μουσική: Άγγελος Τριανταφύλλου
Φωτισμοί: Αλέκος Γιάνναρος
Σκηνικά: Μαίρη Τσαγκάρη
Κοστούμια: Ιωάννα Τσάμη

ΠΡΩΤΑΓΩΝΙΣΤΟΥΝ
Λένα Παπαληγούρα | Ιφιγένεια
Μιχάλης Σαράντης | Ορέστης
Νίκος Ψαρράς | Θόας
Πυγμαλίων Δαδακαρίδης | Αγγελιοφόρος
Προμηθέας Αλειφερόπουλος | Πυλάδης
Κίττυ Παϊταζόγλου | Κορυφαία Χορού
και η Χάρις Αλεξίου στον ρόλο της Αθηνάς

Χορός
Νικόλ Κουνενιδάκη, Μαρία Κωνσταντά, Άννα Κωνσταντίνου,
Δανάη Πολίτη, Βιβή Συκιώτη, Αρετή Τίλη
ΠΑΡΑΓΩΓΗ: ΤΟ ΘΕΑΤΡΟ
Διεύθυνση παραγωγής: Θεοδώρα Καπράλου
Βοηθός Σκηνοθέτη: Γιώργος Παπαδάκης
Βοηθός Σκηνογράφου: Σιώσιου Κατερίνα
3D σχεδ. σκηνικού: Γιώργος Κατσούγκρης
Κατασκευή γυναικείων κοστουμιών: by Moutaki
Φωτογραφίες παράσταστης: Ελίνα Γιουνανλή
Φωτογραφίες promo: Γιώργος Καπλανίδης
Artwork: Γκέλυ Καλαμπάκα

ΠΡΟΠΩΛΗΣΗ ΕΙΣΙΤΗΡΙΩΝ: ΤΑΜΕΙΟ ΘΕΑΤΡΟΥ

Ώρα έναρξης : 9.30 μμ

Χορηγός επικοινωνίας: Ήχος fm 94.2

77η Επέτειος του Ολοκαυτώματος των Ανωγείων
2021-08-13 10:30 - 12:00 | Ανώγεια
Ο Δήμος Ανωγείων σας προσκαλεί στις εκδηλώσεις μνήμης για την 77η Επέτειο του Ολοκαυτώματος των Ανωγείων από τα ναζιστικά στρατεύματα κατοχής (1944), την Παρασκευή 13 Αυγούστου 2021 και ώρα 10.30 πμ στην Πλατεία Αρμί.
‘

Φωτεινή Βελεσιώτου live
2021-08-16 21:00 - 23:30 | Θέατρο Μυθωδία, Γεράνι
Μια γέφυρα που μας ενώνει με το πιο αρχέγονο, πιο αληθινό κομμάτι του τραγουδιού και της έκφρασης. Συγκινεί με τον πιο άμεσο τρόπο, είτε τραγουδά παλιά αγαπημένα λαϊκά είτε τραγούδια όπως οι “Μέλισσες” και τα “Διόδια” που την καθιέρωσαν στις καρδιές του κοινού, είτε με τραγούδια της δισκογραφίας της λιγότερο γνωστά αλλά που έχουν προσεκτικά επιλεχθεί.
Μαζί της ο νέος ταλαντούχος τραγουδιστής Βασίλης Προδρόμου, τον οποίο γνωρίσαμε από την ταινία Ευτυχία καθώς ερμηνεύει δυο σπουδαία τραγούδια, το «μου σπάσανε τον μπαγλαμά» και το «ρίξτε στο γυαλί φαρμάκι».
Εκτός από τα νέα της τραγούδια, παρόντα στο πρόγραμμα, είναι και κλασικά τραγούδια αγαπημένων συνθετών

Εισιτήρια : www.viva.gr/tickets/music/mythodia/foteini-belesiotou
